open-index/open-wikipedia-markdown huggingface dataset:
เลขเรย์โนลส์

ในพลศาสตร์ของไหล **เลขเรย์โนลส์** (: ****) คือปริมาณไร้มิติที่ช่วยให้สามารถคาดการณ์รูปแบบการไหลของของไหลในสถานการณ์ต่าง ๆ ได้โดยอาศัยการวัดอัตราส่วนระหว่างแรงเฉื่อยกับแรงหนืดที่เกิดขึ้นในของไหล เมื่อมี เลขเรย์โนลส์ต่ำ การไหลมักจะถูกควบคุมโดยการไหลแบบเป็นชั้นคล้ายแผ่น ในขณะที่เมื่อมีเลขเรย์โนลส์สูง การไหลมักจะเป็นแบบปั่นป่วน ความปั่นป่วนนี้เกิดจากความแตกต่างของความเร็วและทิศทางของของไหล ซึ่งบางครั้งอาจมีการไหลตัดกันหรือแม้กระทั่งไหลสวนทางกับทิศทางหลัก (เกิดเป็นกระแสวน) กระแสวนเหล่านี้จะเริ่มกวนของไหลให้ปั่นป่วน ซึ่งจะมีการใช้พลังงานไปในกระบวนการนี้ด้วย และในกรณีของของเหลว การปั่นป่วนนี้ยังเพิ่มโอกาสที่จะเกิดโพรงในของเหลวอีกด้วย

เลขเรย์โนลส์มีการประยุกต์ใช้ที่กว้างขวางมาก ตั้งแต่การไหลของของเหลวในท่อไปจนถึงการเคลื่อนที่ของอากาศที่ไหลผ่านปีกเครื่องบิน โดยถูกใช้เพื่อทำนายการเปลี่ยนผ่านจากการไหลแบบเป็นชั้นไปสู่การไหลแบบปั่นป่วน และใช้ในการปรับมาตราส่วนสำหรับสถานการณ์การไหลที่คล้ายกันแต่มีขนาดแตกต่างกัน เช่น การเปรียบเทียบระหว่างแบบจำลองเครื่องบินในอุโมงค์ลม กับเครื่องบินจริงที่มีขนาดเต็ม ความสามารถในการทำนายจุดเริ่มต้นของความปั่นป่วนและการคำนวณผลกระทบของการปรับมาตราส่วนนี้สามารถนำมาใช้เพื่อช่วยในการทำนายพฤติกรรมของของไหลในขนาดที่ใหญ่ขึ้น เช่น การเคลื่อนที่ของอากาศหรือน้ำในระดับท้องถิ่นหรือระดับโลก และด้วยเหตุนี้จึงสามารถทำนายปรากฏการณ์ทางอุตุนิยมวิทยาและภูมิอากาศวิทยาที่เกี่ยวข้องได้ด้วย

แนวคิดนี้ถูกนำเสนอโดยจอร์จ สโตกส์ในปี ค.ศ. 1851 แต่อาร์น็อลท์ ซอเมอร์เฟ็ลท์ได้ตั้งชื่อ "เลขเรย์โนลส์" ในปี ค.ศ. 1908 ตามชื่อของออสบอร์น เรย์โนลส์ ผู้ที่ทำให้แนวคิดนี้เป็นที่รู้จักอย่างแพร่หลายในปี ค.ศ. 1883 (ซึ่งเป็นตัวอย่างหนึ่งของกฎการตั้งชื่อตามบุคคลของสติเกลอร์)

## อ้างอิง

หมวดหมู่:อากาศพลศาสตร์
หมวดหมู่:พลศาสตร์ของไหล
เรขาคณิตเชิงไฮเพอร์โบลา

ในคณิตศาสตร์ **เรขาคณิตเชิงไฮเพอร์โบลา** () เป็นเรขาคณิตนอกแบบยุคลิดระบบหนึ่ง โดยในเรขาคณิตนี้ จะมีการแทนที่สัจพจน์เส้นขนานของเรขาคณิตแบบยุคลิดด้วยข้อความใหม่ที่ระบุว่า
:สำหรับเส้นตรง *R* และจุด *P* ที่ไม่ได้อยู่บนเส้นตรง *R* ที่กำหนดมาให้ใด ๆ บนระนาบเดียวกันนั้น จะมีเส้นตรงอย่างน้อยสองเส้นที่ลากผ่านจุด *P* โดยที่ไม่ตัดกับเส้นตรง *R* เลย

แบบจำลองไฮเพอร์โบลอยด์ของเรขาคณิตเชิงไฮเพอร์โบลาใช้สำหรับแสดงถึงเหตุการณ์ต่าง ๆ ที่เกิดขึ้นในอนาคตเป็นระยะเวลาหนึ่งหน่วยเวลา ในปริภูมิมินคอฟสกีซึ่งเป็นพื้นฐานของทฤษฎีสัมพัทธภาพพิเศษ เหตุการณ์แต่ละอย่างที่อยู่บนไฮเพอร์โบลอยด์นี้จะสอดคล้องกับความเร็วสัมพัทธ์ (rapidity) ที่เกิดขึ้นในทิศทางใดทิศทางหนึ่ง

เมื่อนักเรขาคณิตตระหนักได้เป็นครั้งแรกว่า พวกเขากำลังศึกษาเรขาคณิตที่แตกต่างไปจากเรขาคณิตแบบยุคลิดมาตรฐาน พวกเขาได้เรียกเรขาคณิตที่ค้นพบนี้ด้วยชื่อที่หลากหลาย ในที่สุด เฟลิกซ์ ไคลน์ ก็ได้ตั้งชื่อวิชานี้ว่าเรขาคณิตเชิงไฮเพอร์โบลา เพื่อจัดรวมเข้าในลำดับการเรียกชื่อที่ปัจจุบันไม่ค่อยมีการใช้แล้ว ซึ่งประกอบด้วยเรขาคณิตเชิงวงรี (เรขาคณิตทรงกลม) เรขาคณิตเชิงพาราโบลา (เรขาคณิตแบบยุคลิด) และเรขาคณิตเชิงไฮเพอร์โบลา ส่วนในอดีตสหภาพโซเวียต นิยมเรียกวิชานี้ว่า เรขาคณิตแบบโลบาเชฟสกี (Lobachevskian geometry) ซึ่งตั้งชื่อตามนิโคไล โลบาเชฟสกี หนึ่งในผู้ค้นพบชาวรัสเซีย

หมวดหมู่:เรขาคณิตเชิงไฮเพอร์โบลา
นิโคไล โลบาเชฟสกี

**นิโคไล อีวาโนวิช โลบาเชฟสกี** (; 1 ธันวาคม ค.ศ. 1792 – 24 กุมภาพันธ์ ค.ศ. 1856) เป็นนักคณิตศาสตร์และนักเรขาคณิตชาวรัสเซีย เขาเป็นที่รู้จักเป็นหลักจากผลงานการพัฒนาเรขาคณิตเชิงไฮเพอร์โบลาหรือที่เรียกกันอีกชื่อว่าเรขาคณิตแบบโลบาเชฟสกี นอกจากนี้ เขายังมีงานศึกษาพื้นฐานเกี่ยวกับปริพันธ์ดีริคเลต์ซึ่งเรียกอีกชื่อว่าสูตรปริพันธ์โลบาเชฟสกี

วิลเลียม คิงดอน คลิฟฟอร์ด ยกย่องโลบาเชฟสกีว่าเป็น "โคเปอร์นิคัสแห่งเรขาคณิต" เนื่องจากลักษณะผลงานของเขานั้นมีคุณสมบัติในการปฏิวัติวงการอย่างแท้จริง

## อ้างอิง

หมวดหมู่:บุคคลที่เกิดในปี พ.ศ. 2335
หมวดหมู่:บุคคลที่เสียชีวิตในปี พ.ศ. 2399
หมวดหมู่:นักคณิตศาสตร์ชาวรัสเซีย
หมวดหมู่:ชาวรัสเซียเชื้อสายโปแลนด์
วิลเลียม คิงดอน คลิฟฟอร์ด

**วิลเลียม คิงดอน คลิฟฟอร์ด** (; 4 พฤษภาคม ค.ศ. 1845 – 3 มีนาคม ค.ศ. 1879) เป็นนักคณิตศาสตร์และนักปรัชญาชาวอังกฤษ คลิฟฟอร์ดได้พัฒนาต่อยอดงานของแฮร์มัน กึนเทอร์ กรัสมันและเป็นผู้ริเริ่มสิ่งที่ปัจจุบันเรียกว่าพีชคณิตเรขาคณิต ซึ่งเป็นกรณีเฉพาะของพีชคณิตคลิฟฟอร์ดที่ตั้งชื่อเพื่อเป็นเกียรติแก่เขา การดำเนินการของพีชคณิตเรขาคณิตนั้นมีผลในการสะท้อน หมุน เลื่อนขนาน และส่งวัตถุทางเรขาคณิตที่กำลังถูกสร้างแบบจำลองให้ไปสู่ตำแหน่งใหม่ พีชคณิตคลิฟฟอร์ดโดยทั่วไปและพีชคณิตเรขาคณิตโดยเฉพาะได้ทวีความสำคัญมากขึ้นเรื่อย ๆ ในด้านฟิสิกส์เชิงคณิตศาสตร์ เรขาคณิต และการคอมพิวเตอร์ คลิฟฟอร์ดเป็นคนแรกที่เสนอแนวคิดว่าความโน้มถ่วงอาจเป็นเพียงปรากฏการณ์ที่แสดงออกมาจากโครงสร้างทางเรขาคณิตที่อยู่เบื้องหลัง นอกจากนี้ ในงานเขียนทางปรัชญาของเขา เขายังเป็นผู้บัญญัติศัพท์ว่า "มวลสารแห่งจิต" (mind-stuff) อีกด้วย

## อ้างอิง

หมวดหมู่:บุคคลที่เกิดในปี พ.ศ. 2388
หมวดหมู่:บุคคลที่เสียชีวิตในปี พ.ศ. 2422
หมวดหมู่:ศิษย์เก่าจากคิงส์คอลเลจลอนดอน
หมวดหมู่:ภาคีสมาชิกราชสมาคมแห่งลอนดอน
ฮันเนต อาเลกริอา

**ฮันเนต อาเลกริอา เปญญา** (; เกิด 30 สิงหาคม ค.ศ. 1987) เป็นนักเทควันโดชาวเม็กซิโก

ใน ค.ศ. 2011 เธอเข้าแข่งขันในแพนอเมริกันเกมส์ 2011 ซึ่งเธอได้เหรียญทองแดงประเภท -49 กก. ภายหลังใน ค.ศ. 2012 เธอเข้ารอบเพื่อเข้าแข่งขันในโอลิมปิกฤดูร้อน 2012 เธอเอาชนะรอยะฮ์ ฮะตาฮิตในการแข่งขันครั้งแรก ก่อนแพ้ให้กับ Brigitte Yagüe ในรอบก่อบรอบชิงชนะเลิศ ส่วนในโอกาสครั้งที่สอง เธอเอาชนะ Carolena Carstens ก่อนแพ้การแข่งขันชิงเหรียญทองแดงให้กับลุตซียา ซานีโนวิชในการแข่งชิงในช่วงล่วงเวลา

## อ้างอิง

หมวดหมู่:นักเทควันโดหญิงชาวเม็กซิโก
หมวดหมู่:นักเทควันโดในแพนอเมริกันเกมส์ 2011
หมวดหมู่:นักเทควันโดในโอลิมปิกฤดูร้อน 2012
หมวดหมู่:นักกีฬาจากรัฐเกเรตาโร
หมวดหมู่:บุคคลจากซานฮวนเดลริโอ
ระบบสภาประชาชน

**ระบบสภาประชาชน** () ภายใต้พรรคคอมมิวนิสต์จีน (CCP) คือรูปแบบการปกครองของสาธารณรัฐประชาชนจีน (PRC) และตั้งอยู่บนหลักการอำนาจรวมศูนย์ ซึ่งอำนาจรัฐทั้งหมดถูกมอบให้อยู่ในสภาประชาชนแห่งชาติ (NPC) ในสาธารณรัฐประชาชนจีนไม่มีการแยกใช้อำนาจ องค์กรรัฐทั้งหมดได้รับการเลือกตั้งโดย ต้องรับผิดชอบต่อ และไม่มีอำนาจอื่นใดแยกต่างหากนอกเหนือจากที่ได้รับมอบจากสภาประชาชนแห่งชาติ ตามกฎหมาย การเลือกตั้งทั้งหมดในทุกระดับจะต้องยึดมั่นต่อการนำของพรรคคอมมิวนิสต์จีน

## ระบบ
ตามรัฐธรรมนูญสาธารณรัฐประชาชนจีน อำนาจทั้งหมดเป็นของประชาชน และสภาประชาชนแห่งชาติและสภาประชาชนท้องถิ่นเป็นองค์กรที่ประชาชนใช้อำนาจรัฐผ่านทางนั้น สภาประชาชนแห่งชาติเป็นองค์กรสูงสุดแห่งอำนาจรัฐอย่างเป็นทางการของจีน โดยมีคณะกรรมาธิการสามัญประจำสภาเป็นองค์กรถาวร

### ระดับ
ระบบสภาประชาชนถูกกำหนดไว้ในกฎหมายการเลือกตั้ง ค.ศ. 1953 และได้รับการแก้ไขในภายหลัง ปัจจุบันมีสภาประชาชนอยู่ห้าระดับ เรียงจากระดับท้องถิ่นมากไปน้อย ได้แก่:
# สภาประชาชนหมู่บ้าน ตำบลชาติพันธุ์ และเมือง;
# สภาประชาชนนครที่ไม่ได้แบ่งย่อย เขตเทศบาล อำเภอ และอำเภอปกครองตนเอง;
# สภาประชาชนเขตย่อยของนครขนาดใหญ่และในจังหวัดปกครองตนเอง;
# สภาประชาชนมณฑล เขตปกครองตนเอง และนครปกครองโดยตรง; และ
# สภาประชาชนแห่งชาติ

การเลือกตั้งโดยตรงเกิดขึ้นในสองระดับท้องถิ่นที่สุด ในขณะที่สมาชิกระดับสูงขึ้นมาจากการเลือกตั้งทางอ้อม กล่าวคือ ได้รับการเลือกตั้งโดยผู้ที่ได้รับเลือกตั้งในระดับต่ำกว่า ขนาดของสภาประชาชนจะเพิ่มขึ้นตามลำดับการบริหาร โดยมีข้อยกเว้นบางประการ สภาประชาชนตำบลมักมีผู้แทน 40 ถึง 130 คน สภาประชาชนอำเภอมีผู้แทน 120 ถึง 450 คน สภาประชาชนจังหวัดมีผู้แทน 240 ถึง 650 คน สภาประชาชนมณฑลมีผู้แทน 350 ถึง 1,000 คน และสภาประชาชนแห่งชาติมีประมาณ 3,000 คน จำนวนสภาประชาชนทั้งหมดทั่วประเทศจีนในระดับต่าง ๆ มีมากกว่า 40,000 แห่ง และจำนวนผู้แทนทั้งหมดมีหลายแสนคน

### บทบาทของพรรคคอมมิวนิสต์จีน
การเสนอชื่อในทุกระดับถูกควบคุมโดยพรรคคอมมิวนิสต์จีน และตำแหน่งสูงสุดของพรรคฯ นั้นถูกบัญญัติไว้ในรัฐธรรมนูญของรัฐ หมายความว่าการเลือกตั้งมีช่องทางในการมีอิทธิพลต่อการเมืองน้อยมาก พรรคฯ ผ่านการควบคุมกระบวนการเสนอชื่อ ทำให้มั่นใจว่าประมาณ 70% ของผู้แทนในสภาประชาชนเป็นสมาชิกพรรค ตำแหน่งสูงสุดในระบบจะมอบให้แก่ผู้นำอาวุโสของ พรรคฯ รวมถึงตำแหน่งประธานคณะกรรมาธิการสามัญประจำสภาประชาชนแห่งชาติ (NPCSC) ซึ่งเป็นสมาชิกของคณะกรรมาธิการสามัญประจำกรมการเมืองเสมอ และตำแหน่งรองประธานคณะกรรมาธิการสามัญประจำสภาประชาชนแห่งชาติ นอกจากนี้ การเลือกตั้งยังไม่เป็นพหุนิยม เนื่องจากไม่มีการอนุญาตให้มีฝ่ายค้าน

พรรคฯ มีบทบาทสำคัญในการตรากฎหมาย ซึ่งมีการเปลี่ยนแปลงไปตามกาลเวลา ในทางปฏิบัติ พรรคฯ อยู่เหนือกฎหมายและรัฐธรรมนูญของสาธารณรัฐประชาชนจีน หลักการและคำขวัญของพรรคฯ ได้รับการประมวลเข้าในประมวลกฎหมายของรัฐเพื่อเพิ่มความชอบธรรมของการปกครองของพรรค บทบาทของพรรคฯ ในการตรากฎหมายเพิ่มขึ้นภายใต้การดำรงตำแหน่งของเลขาธิการใหญ่สี จิ้นผิง พรรคจะสั่งการองค์กรตรากฎหมายของจีน เช่น คณะกรรมาธิการสามัญประจำสภาประชาชนแห่งชาติ ในกระบวนการตรากฎหมายผ่านเอกสารหลากหลายที่เผยแพร่ภายในพรรคฯ

## ดูเพิ่ม

* กฎหมายจีน

## อ้างอิง

### ผลงานอ้างอิง

* 
* 
หมวดหมู่:สภาประชาชนแห่งชาติ
หมวดหมู่:คณะกรรมการกลางพรรคคอมมิวนิสต์จีน
หมวดหมู่:กฎหมายสาธารณรัฐประชาชนจีน
หมวดหมู่:รัฐบาลสาธารณรัฐประชาชนจีน
พีชคณิตคลิฟฟอร์ด

ในคณิตศาสตร์ **พีชคณิตคลิฟฟอร์ด** () คือพีชคณิตที่ถูกสร้างขึ้นโดยมีปริภูมิเวกเตอร์ที่มาพร้อมกับรูปแบบกำลังสอง ซึ่งก็คือพีชคณิตการเปลี่ยนหมู่แบบมีเอกลักษณ์ที่มีโครงสร้างพิเศษคือปริภูมิย่อยเฉพาะ ในฐานะพีชคณิตเหนือฟีลด์ พีชคณิตคลิฟฟอร์ดเป็นแนวคิดที่ขยายและครอบคลุมระบบจำนวนหลายประเภท ไม่ว่าจะเป็นจำนวนจริง จำนวนเชิงซ้อน ควอเทอร์เนียน และระบบจำนวนเชิงซ้อนไฮเพอร์อื่น ๆ อีกหลายระบบ ทฤษฎีพีชคณิตคลิฟฟอร์ดมีความเชื่อมโยงอย่างใกล้ชิดกับทฤษฎีของรูปแบบกำลังสองและการแปลงเชิงตั้งฉาก พีชคณิตคลิฟฟอร์ดถูกนำไปประยุกต์ใช้อย่างกว้างขวางในหลากหลายสาขา ไม่ว่าจะเป็นเรขาคณิต ฟิสิกส์ทฤษฎี และการประมวลผลภาพดิจิทัล ชื่อของพีชคณิตระบบนี้ตั้งขึ้นตามชื่อของวิลเลียม คิงดอน คลิฟฟอร์ด นักคณิตศาสตร์ชาวอังกฤษ (ค.ศ. 1845–1879)

## อ้างอิง

หมวดหมู่:ทฤษฎีริง
หมวดหมู่:รูปแบบกำลังสอง
รูปแบบกำลังสอง

ในคณิตศาสตร์ **รูปแบบกำลังสอง** () คือพหุนามชนิดหนึ่งที่ทุก ๆ พจน์มีดีกรี (เลขชี้กำลังของตัวแปรที่บวกกัน) เท่ากับสองทั้งหมด ตัวอย่างเช่น 4x^2 + 2xy - 3y^2 เป็นรูปแบบกำลังสองในตัวแปร  และ  โดยทั่วไปแล้ว สัมประสิทธิ์ของรูปแบบกำลังสองมักจะมาจากฟีลด์  ที่กำหนดไว้ เช่น จำนวนจริง หรือจำนวนเชิงซ้อน ซึ่งเราจะเรียกรูปแบบกำลังสองนั้นว่า รูปแบบกำลังสองบนฟีลด์  เมื่อพิจารณาบนฟีลด์ของจำนวนจริง รูปแบบกำลังสองจะถูกเรียกว่าเป็นรูปแบบกำหนดแน่ก็ต่อเมื่อค่าของรูปแบบกำลังสองดังกล่าวจะเป็นศูนย์ได้เพียงกรณีเดียวเท่านั้น คือเมื่อตัวแปรทุกตัวมีค่าเป็นศูนย์พร้อมกัน ถ้าไม่ใช่กรณีดังกล่าว รูปแบบกำลังสองนั้นจะถูกเรียกว่าเป็นรูปแบบไอโซทรอปิก

รูปแบบกำลังสองถือเป็นแกนกลางในหลายสาขาของคณิตศาสตร์ ไม่ว่าจะเป็นทฤษฎีจำนวน พีชคณิตเชิงเส้น ทฤษฎีกรุป (กรุปเชิงตั้งฉาก) เรขาคณิตเชิงอนุพันธ์ (เมตริกรีมันน์และรูปแบบหลักมูลที่สอง) ทอพอโลยีเชิงอนุพันธ์ (รูปแบบอินเตอร์เซกชันของแมนิโฟลด์ โดยเฉพาะแบบสี่แมนิโฟลด์) ทฤษฎีลี (รูปแบบคิลลิง) และสถิติศาสตร์ (ซึ่งเลขชี้กำลังของการแจกแจงปรกติหลายตัวแปรที่มีค่าเฉลี่ยเป็นศูนย์จะอยู่ในรูปของ -\mathbf{x}^\mathsf{T}\boldsymbol\Sigma^{-1} \mathbf{x})

สิ่งสำคัญคือต้องไม่สับสนระหว่างรูปแบบกำลังสองกับสมการกำลังสอง สมการกำลังสองนั้นมักจะมีเพียงตัวแปรเดียว และอาจมีพจน์ที่มีดีกรีน้อยกว่าสองรวมอยู่ด้วยได้ ในขณะที่รูปแบบกำลังสองเป็นกรณีเฉพาะเจาะจงของแนวคิดที่กว้างกว่าที่เรียกว่า พหุนามเอกพันธุ์

หมวดหมู่:รูปแบบกำลังสอง
หมวดหมู่:พีชคณิตเชิงเส้น
มาริอา บราญัส

**มาริอา บราญัส โมเรนา** (, ; 4 มีนาคม ค.ศ. 1907 – 19 สิงหาคม ค.ศ. 2024) เป็นอภิศตวรษิกชนชาวอเมริกัน-กาตาลาที่เป็นบุคคลที่อายุยืนยาวสุดเท่าที่ยังมีชีวิตอยู่ ซึ่งผ่านการพิสูจน์แล้ว ต่อจากการเสียชีวิตของลูว์ซีล ร็องดงเมื่อวันที่ 17 มกราคม ค.ศ. 2023 จนกระทั่งเธอเสียชีวิตด้วยอายุ 117 ปี 168 วัน

## ชีวิตส่วนตัว

บราญัสเกิดในวันที่ 4 มีนาคม ค.ศ. 1907 ที่ซานฟรานซิสโก รัฐแคลิฟอร์เนีย โดยเป็ยบุตรคนแรกและลูกสาวคนโตของ โจเซฟ บราญัส ยูลิอา (; ค.ศ. 1877–1915) กับเทเรซา โมเรนา ลาเกว (; ค.ศ. 1880–1968) มาริอาเป็นส่วนหนึ่งของครอบครัวผู้อพยพ (ที่มีเชื้อสายกาตาลา) ที่ย้ายมาที่นั่นใน ค.ศ. 1906 หนึ่งปีก่อนเธอจะเกิด ต่อมาเธอและครอบครัวย้ายไปเท็กซัส และต่อมาย้ายไปนิวออร์ลีนส์ ขณะที่อยู่ในนิวออร์ลีนส์ โจเซฟ พ่อของเธอทำงานเป็นนักข่าวและก่อตั้งนิตยสารภาษาสเปน *Mercurio*

ครอบครัวตัดสินใจเดินทางกลับแคว้นกาตาลุญญาใน ค.ศ. 1915 เนื่องจากเหตุการณ์สำคัญที่ส่งผลกระทบต่อพ่อของบราญัส เขากำลังประสบปัญหาทางการเงิน ประกาศล้มละลาย และแพทย์แนะนำให้ย้ายออกไป ท่ามกลางสุขภาพที่ย่ำแย่ของเขา เนื่องจากกองทัพเรือเยอรมันยังปรากฏอยู่ในมหาสมุทรแอตแลนติกช่วงสงครามโลกครั้งที่หนึ่ง ทำให้เรือของพวกเขาต้องเดินทางผ่านคิวบาและอะโซร์สเพื่อให้มั่นใจว่าการเดินทางจะปลอดภัย ระหว่างเดินทาง บราญัสหูหนวกข้างหนึ่ง หลังตกลงมาจากชั้นบนลงมาชั้นล่างขณะเล่นกับบรรดาน้องชาย พ่อของบราญัสก็เสียชีวิตจากวัณโรคขณะเดินทาง และภายหลังแม่ของเธอแต่งงานใหม่ ตอนแรกครอบครัวตั้งถิ่นฐานที่บาร์เซโลนา และภายหลังย้ายไปทางตัวีนออกเฉียงเหนือไปยังบาญอลัส

เมื่อวันที่ 16 กรกฎาคม ค.ศ. 1931 บราญัสได้แต่งงานกับ Joan Moret แพทย์ผู้เชี่ยวชาญด้านการบาดเจ็บ ซึ่งเธอมีลูกด้วยกันสามคน ในช่วงสงครามกลางเมืองสเปน บราญัสได้รับการว่าจ้างเป็นพยาบาลเคียงข้างสามีของเธอที่โรงพยาบาลสนามฝ่ายชาตินิยมที่ตรูฮีโย แคว้นเอซเตรมาดูรา ขณะอาศัยอยู่ในฌิโรนาในเวลาต่อมา Moret กลายมาเป็นผู้นำระดับภูมิภาคขององค์กรดูแลสุขภาพ  เขายังเป็นผู้อำนวยการโรงพยาบาลฌูแซป ตรูแอตา ซึ่งในขณะนั้นเรียกว่า *Residencia Sanitaria [[Álvarez de Castro]]* ในฌิโรนาตั้งแต่ ค.ศ. 1972 ถึง 1974 บราญัสทำงานเป็นพยาบาลและเป็นผู้ช่วยของสามีของเธอจนกระทั่งเขาเสียชีวิตใน ค.ศ. 1976

ในคริสต์ทศวรรษ 1990 บราญัสเดินทางไปอียิปต์ อิตาลี เนเธอร์แลนด์ และอังกฤษ และได้เริ่มงานเย็บปักถักร้อย ดนตรี และการอ่านหนังสือ ใน ค.ศ. 2000 เธอย้ายไปยังบ้านพักคนชราที่อูล็อต แคว้นกาตาบุญญาตอนอายุ 93 ปี บราญัสได้รับการอธิบายว่าเป็นผู้อยู่อาศัยที่กระตือรือร้นที่นั่น โดยยังคงออกกำลังกายต่อไปจนกระทั่งการเคลื่อนไหวของเธอแย่ลง บราญัสเล่นเปียโนจนกระทั่งเธออายุ 108 ปี และใช้แพลตฟอร์มแปลงเสียงเป็นข้อความเพื่อสื่อสารเนื่องจากการสูญเสียการได้ยิน เธอมีหลาน 11 คน

## อ้างอิง

## แหล่งข้อมูลอื่น
* 

หมวดหมู่:ชาวอเมริกันที่อพยพไปยังประเทศสเปน
หมวดหมู่:ชาวอเมริกันเชื้อสายกาตาลา
หมวดหมู่:ชาวอเมริกันเชื้อสายสเปน
หมวดหมู่:อภิศตวรษิกชนชาวอเมริกัน
หมวดหมู่:ศตวรษิกชนหญิงชาวอเมริกัน
หมวดหมู่:บุคคลจากอูล็อต
หมวดหมู่:บุคคลจากซานฟรานซิสโก
หมวดหมู่:ชาวสเปนเชื้อสายอเมริกัน
หมวดหมู่:ชาวสเปนเชื้อสายกาตาลา
หมวดหมู่:อภิศตวรษิกชนชาวสเปน
หมวดหมู่:อภิศตวรษิกชนหญิง
หมวดหมู่:บุคคลจากนิวออร์ลีนส์
กรุปเชิงตั้งฉาก

ในคณิตศาสตร์ **กรุปเชิงตั้งฉาก** () ในมิติ  ซึ่งเขียนแทนด้วยสัญลักษณ์  คือกรุปของการแปลงในปริภูมิแบบยุคลิดมิติ  ที่รักษาฟังก์ชันระยะทางและรักษาจุดคงที่ โดยที่การดำเนินการในกรุปคือการประกอบการแปลง บางครั้ง กรุปเชิงตั้งฉากก็ถูกเรียกว่า **กรุปเชิงตั้งฉากทั่วไป** (general orthogonal group) โดยเปรียบเทียบกับกรุปเชิงเส้นทั่วไป อีกนัยหนึ่ง กรุป  ก็คือกรุปของเมทริกซ์เชิงตั้งฉากขนาด  โดยที่การดำเนินการในกรุปคือการคูณเมทริกซ์ (เมทริกซ์เชิงตั้งฉาก คือเมทริกซ์จริงที่เมทริกซ์ผกผันมีค่าเท่ากับเมทริกซ์สลับเปลี่ยนของเมทริกซ์จริง) กรุปเชิงตั้งฉากนี้เป็นทั้งกรุปพีชคณิตและกรุปลี และมีคุณสมบัติที่สำคัญคือมีความกระชับ

กรุปเชิงตั้งฉากในมิติ  นั้น ประกอบด้วยส่วนประกอบเชื่อมโยงสองส่วน ส่วนประกอบหนึ่งซึ่งมีสมาชิกเอกลักษณ์รวมอยู่ด้วยจะถูกเรียกว่า **กรุปเชิงตั้งฉากพิเศษ** (special orthogonal group) ใช้สัญลักษณ์แทนด้วย  และเป็นกรุปย่อยปรกติ ประกอบด้วยเมทริกซ์เชิงตั้งฉากทั้งหมดที่มีดีเทอร์มิแนนต์เป็น 1 กรุปนี้เรียกอีกชื่อว่า **กรุปการหมุน** (rotation group) เพราะโดยทั่วไปแล้ว ในมิติ 2 และมิติ 3 สมาชิกของกรุปนี้คือการหมุนปกติรอบจุด (ในมิติ 2) หรือรอบเส้น (ในมิติ 3) และกรุปเหล่านี้มีการศึกษาอย่างกว้างขวางในมิติต่ำ ๆ เช่น ,  และ  ส่วนประกอบอีกส่วนหนึ่งประกอบด้วยเมทริกซ์เชิงตั้งฉากทั้งหมดที่มีดีเทอร์มิแนนต์เป็น −1 ส่วนประกอบนี้ไม่เป็นกรุป เนื่องจากผลคูณของสมาชิกใด ๆ สองตัวจากส่วนประกอบนี้จะมีดีเทอร์มิแนนต์เป็น 1 ทำให้ผลลัพธ์ที่ได้ไม่อยู่ในส่วนประกอบเดิม

โดยการขยายนิยามสำหรับฟีลด์  ใด ๆ เมทริกซ์ขนาด  ที่มีสมาชิกอยู่ใน  และมีคุณสมบัติที่ว่าเมทริกซ์ผกผันมีค่าเท่ากับเมทริกซ์สลับเปลี่ยนของเมทริกซ์ดังกล่าว จะถูกเรียกว่า *เมทริกซ์เชิงตั้งฉากบนฟีลด์*  กรุปของเมทริกซ์เชิงตั้งฉากขนาด n×n เหล่านี้จะรวมตัวกันเป็นกรุปย่อย ซึ่งเขียนแทนด้วยสัญลักษณ์  และซับกรุปนี้เป็นส่วนหนึ่งของกรุปเชิงเส้นทั่วไป  กล่าวคือ\operatorname{O}(n, F) = \left\{Q \in \operatorname{GL}(n, F) \mid Q^\mathsf{T} Q = Q Q^\mathsf{T} = I \right\} .

โดยทั่วไปแล้ว เมื่อมีรูปแบบเชิงเส้นคู่สมมาตรแบบไม่เสื่อมหรือรูปแบบกำลังสองที่กำหนดอยู่บนปริภูมิเวกเตอร์เหนือฟีลด์ใด ๆ กรุปเชิงตั้งฉากของรูปแบบนั้นคือกรุปของการส่งเชิงเส้นที่หาตัวผกผันได้ ซึ่งรักษาค่าของรูปแบบดังกล่าวไว้ไม่เปลี่ยนแปลง กรุปเชิงตั้งฉากที่กล่าวถึงก่อนหน้านี้เป็นเพียงกรณีเฉพาะที่รูปแบบเชิงเส้นคู่ดังกล่าวถูกแสดงด้วยผลคูณจุดในพื้นฐานบางอย่าง หรือกล่าวอีกนัยหนึ่งคือ รูปแบบกำลังสองนั้นเป็นแค่ผลรวมของกำลังสองของพิกัดนั่นเอง

กรุปเชิงตั้งฉากทั้งหมดถือเป็นกรุปพีชคณิต เนื่องจากเงื่อนไขในการรักษาค่าของรูปแบบนั้นสามารถแสดงออกมาในรูปของความเท่ากันของเมทริกซ์ได้

หมวดหมู่:กรุปลี
หมวดหมู่:รูปแบบกำลังสอง
ปริภูมิแบบยุคลิด

thumb|right|250px|จุดใด ๆ ในปริภูมิยูคลิดสามมิติสามารถระบุตำแหน่งได้ด้วยพิกัดสามตัว

**ปริภูมิแบบยุคลิด** () คือปริภูมิพื้นฐานในเรขาคณิตที่สร้างขึ้นเพื่อเป็นแบบจำลองแทนปริภูมิแบบกายภาพ เดิมทีในหนังสือ''อิลิเมนส์''ของยุคลิด ปริภูมิแบบยุคลิดหมายถึงปริภูมิสามมิติของเรขาคณิตแบบยุคลิด แต่ในคณิตศาสตร์สมัยใหม่ คำว่าปริภูมิแบบยุคลิดได้ขยายไปครอบคลุมปริภูมิที่มีมิติ *n* เป็นจำนวนเต็มบวกใด ๆ โดยอาจเรียกว่า **ปริภูมิแบบยุคลิด ''n'' มิติ** เมื่อต้องการระบุจำนวนมิติอย่างเจาะจง สำหรับกรณีที่ *n* เท่ากับหนึ่งหรือสอง มักจะเรียกกันทั่วไปว่า เส้นตรง และระนาบตามลำดับ การเติมคำว่ายุคลิดเข้าไปก็เพื่อแยกแยะปริภูมิเหล่านี้ออกจากปริภูมิอื่น ๆ ที่นักฟิสิกส์และนักคณิตศาสตร์สมัยใหม่ได้นำมาพิจารณาในภายหลัง

กลุ่มนักเรขาคณิตชาวกรีกโบราณได้นำเสนอปริภูมิแบบยุคลิดขึ้นมาเพื่อสร้างแบบจำลองแทนปริภูมิทางกายภาพ งานของพวกเขาได้ถูกรวบรวมโดยนักคณิตศาสตร์ชาวกรีกโบราณที่ชื่อยุคลิดไว้ในตำรา*อิลิเมนส์* ความโดดเด่นอย่างยิ่งของตำราเล่มนี้คือการนำคุณสมบัติทั้งหมดของปริภูมิมาพิสูจน์ให้เห็นเป็นทฤษฎีบท โดยเริ่มจากคุณสมบัติพื้นฐานเพียงไม่กี่ข้อที่เรียกว่า สัจพจน์ ซึ่งอาจเป็นสิ่งที่ถือว่าชัดเจนในตัวเองอยู่แล้ว (เช่น มีเส้นตรงเพียงเส้นเดียวเท่านั้นที่ลากผ่านจุดสองจุดได้) หรือเป็นสิ่งที่ดูเหมือนว่าไม่สามารถพิสูจน์ได้ (เช่น สัจพจน์เส้นขนาน)

หลังจากที่มีการริเริ่มเรขาคณิตนอกแบบยุคลิดขึ้นในช่วงปลายคริสต์ศตวรรษที่ 19 สัจพจน์ดั้งเดิมก็ได้ถูกนำมาปรับปรุงให้เป็นทางการอีกครั้งเพื่อกำหนดนิยามของปริภูมิแบบยุคลิดผ่านทฤษฎีสัจพจน์ นอกจากนี้ ยังมีอีกนิยามหนึ่งของปริภูมิแบบยุคลิดที่ใช้แนวคิดของปริภูมิเวกเตอร์และพีชคณิตเชิงเส้นซึ่งได้แสดงให้เห็นแล้วว่าสมมูลกันกับนิยามเชิงสัจพจน์ และนิยามแบบนี้เองที่ถูกนำมาใช้กันอย่างแพร่หลายมากกว่าในคณิตศาสตร์สมัยใหม่ ไม่ว่าจะนิยามด้วยวิธีใดก็ตาม ปริภูมิแบบยุคลิดจะประกอบด้วยจุด ซึ่งถูกกำหนดขึ้นจากคุณสมบัติที่จำเป็นต้องมีเพื่อให้สามารถประกอบกันเป็นปริภูมิแบบยุคลิดได้เท่านั้น

โดยพื้นฐานแล้ว ปริภูมิแบบยุคลิดมีเพียงหนึ่งเดียวสำหรับแต่ละมิติ กล่าวคือปริภูมิยูคลิดทั้งหมดที่มีมิติเท่ากันจะสมสัณฐานกัน ดังนั้น โดยปกติแล้ว เราจึงสามารถทำงานกับปริภูมิแบบยุคลิดจำเพาะ ซึ่งใช้สัญลักษณ์แทนด้วย \mathbf{E}^n หรือ \mathbb{E}^n และสามารถแสดงแทนได้โดยใช้พิกัดคาร์ทีเซียนในรูปของปริภูมิ \R^n ซึ่งมีผลคูณจุดมาตรฐานกำหนดอยู่

## อ้างอิง

หมวดหมู่:เรขาคณิตแบบยุคลิด
หมวดหมู่:พีชคณิตเชิงเส้น
อิลิเมนส์ของยุคลิด

***อิลิเมนส์*** () คือศาสตรนิพนธ์คณิตศาสตร์ที่ยุคลิด นักคณิตศาสตร์ชาวกรีกโบราณ เรียบเรียงขึ้นเมื่อราว 300 ปีก่อนคริสตกาล

*อีลิเมนส์*ถือเป็นงานที่ว่าด้วยคณิตศาสตร์แบบนิรนัยขนาดใหญ่ที่สุดที่ยังคงเหลือรอดมาจนถึงปัจจุบัน โดยได้รวบรวมและต่อยอดจากผลงานของนักคณิตศาสตร์รุ่นก่อนหน้า เช่น ฮิปโปคราเตสแห่งไคออส ยูโดซัสแห่งคนิดอส และทีอีทิตัส ตำรา*อิลิเมนส์*แบ่งออกเป็น 13 เล่ม ซึ่งประกอบด้วยบทนิยาม สัจพจน์ การสร้างรูปเรขาคณิต และทฤษฎีบทพร้อมการพิสูจน์ต่าง ๆ เนื้อหาครอบคลุมเรขาคณิตแบบยุคลิด ทฤษฎีจำนวนเบื้องต้น และภาวะเทียบไม่ได้ ทฤษฎีสำคัญที่มีอยู่ในตำรานี้ ได้แก่ ทฤษฎีบทพีทาโกรัส ทฤษฎีบทของทาแลส ขั้นตอนวิธีแบบยุคลิดสำหรับหาตัวหารร่วมมาก ทฤษฎีบทของยุคลิดที่กล่าวว่ามีจำนวนเฉพาะเป็นอนันต์ รวมถึงวิธีการสร้างรูปหลายเหลี่ยมปรกติและทรงหลายหน้าปรกติด้วย

*อิลิเมนส์*มักถูกยกย่องว่าเป็นตำราเรียนที่ประสบความสำเร็จที่สุดเท่าที่เคยมีการเขียนมา และยังคงถูกใช้เป็นพื้นฐานในการเรียนเรขาคณิตเบื้องต้นนับตั้งแต่ช่วงเวลาที่เขียนขึ้นจนถึงปัจจุบัน ในสมัยกลาง ตำรานี้ได้ถูกแปลเป็นภาษาอาหรับและละติน ซึ่งส่งอิทธิพลอย่างมากต่อคณิตศาสตร์ในโลกอิสลามสมัยกลางและในยุโรปตะวันตก นอกจากนี้ ยังมีบทบาทสำคัญอย่างยิ่งต่อการพัฒนาตรรกศาสตร์และวิทยาศาสตร์สมัยใหม่ เนื่องจากความเข้มงวดทางตรรกะของตำรานี้ไม่มีใครทำได้ดีกว่าจนกระทั่งถึงคริสต์ศตวรรษที่ 19 เลยทีเดียว

หมวดหมู่:เรขาคณิตแบบยุคลิด
กลไกเซอร์โว

**กลไกเซอร์โว** (servo mechanism) คือกลไกที่ทำงานโดยอัตโนมัติ เพื่อติดตามค่าเป้าหมายโดยใช้ตำแหน่ง ทิศทาง และท่าทางของวัตถุเป็นตัวแปรควบคุม ถือเป็น อุปกรณ์ควบคุมอัตโนมัติ คำว่า "servo" มาจากคำภาษาละติน "servus" แปลว่า "ทาส" หรือ "คนรับใช้"

## ภาพรวม
เทคโนโลยีนี้มีความสำคัญอย่างยิ่งในสาขา เครื่องมือกล ระบบอัตโนมัติในโรงงาน และ หุ่นยนต์ โดยตัวควบคุมจะทำการควบคุมมอเตอร์เซอร์โวผ่านหน่วยควบคุม และมอเตอร์เซอร์โวจะตรวจสอบสถานะการควบคุมและให้ข้อมูลป้อนกลับเชิงลบไปยังหน่วยควบคุม หรือบวกค่าป้อนไปข้างหน้าเข้ากับค่าที่คำนวณไว้ล่วงหน้า

นอกจากนี้ ในกรณีของเบรกของรถยนต์ ฯลฯ อุปกรณ์เบรกบางชนิดไม่เพียงแต่ทำงานโดยใช้แรงดันไฮดรอลิกโดยตรงจากแป้นเบรกเท่านั้น แต่ยังใช้กลไกเซอร์โวบางประเภทอีกด้วย ซึ่งเรียกว่า เซอร์โว

ในดรัมเบรก (ในรถยนต์ ฯลฯ) และ เซอร์โวเบรก ในจักรยาน แรงเสียดทานจากกลไกเบรกจะทำหน้าที่เป็นกลไกป้อนกลับเชิงบวกเพื่อให้เบรกทำงานได้อย่างมีประสิทธิภาพมากขึ้น ลักษณะนี้เรียกว่า "ลักษณะเฉพาะเซอร์โวในตัว" ด้วยเหตุนี้ บางครั้งจึงอาจถือว่าเป็น "บูสเตอร์" ที่ช่วยเสริมแรงในการเหยียบ

แนวคิดของการเบรกเซอร์โวยังใช้ในงานอื่นนอกเหนือจากยานยนต์ด้วย

## การประยุกต์ใช้กลไกเซอร์โว

* ระบบอัตโนมัติในโรงงาน
* หุ่นยนต์
* เครื่องบิน, เรือ
* เกียร์ธรรมดาอัตโนมัติ
* การควบคุมวิทยุ

## อ้างอิง

หมวดหมู่:วิทยาการหุ่นยนต์
หมวดหมู่:วิศวกรรมระบบควบคุม
วิลเมนต์ ลีออง

**วิลเมนต์ เหลียง** () หรือ **วิลเมนต์ ลีออง** ชื่อจีนว่า **เหลียง ชื่ออาน** หรือ **เหลิ่ง ไสอง** (;  ; เกิด 13 ตุลาคม พ.ศ. 2514) เป็นเชฟชาวสิงคโปร์ผู้อาศัยและทำงานอยู่ในประเทศไทย ผู้อำนวยการภาคพื้นทวีปเอเชีย และกรรมการบริหารสมาคมเชฟโลก ประจำปี ค.ศ. 2022 – 2026 ผู้ก่อตั้งสถาบันไทยแลนด์ คิวลิแนรี อะคาเดมี (Thailand Culinary Academy) และเป็นกรรมการและพิธีกรในรายการแข่งขันทำอาหารหลายรายการ นอกจากนี้เขายังเคยเป็นหุ้นส่วนและเจ้าของร้านอาหาร Coal Bistro แต่ปัจจุบันได้ขายหุ้นทั้งหมดแล้ว 

## ชีวิตช่วงต้น
วิลเมนต์เกิดเมื่อวันที่ 13 ตุลาคม พ.ศ. 2514 ที่ประเทศสิงคโปร์ ในครอบครัวที่ยากจน พ่อเป็นพ่อค้าขายผลไม้ แม่เป็นแม่บ้าน มีพี่น้อง 5 คน ตนจบการศึกษาเพียงชั้น S3 (เทียบได้กับชั้นมัธยมศึกษาปีที่ 3 ของไทย)  หลังจากนั้นเมื่ออายุ 16 ปี วิลเมนต์ได้ออกจากบ้านและเลือกทำงานในห้องครัวร้านอาหาร โดยมองว่าการทำงานในห้องครัวร้านอาหารจะไม่มีวันอดตาย นอกจากนี้ยังเคยเรียนด้านการทำอาหารแต่เรียนเพียง 9 เดือนก็หยุดไป ต่อมาได้เข้าทำงานเป็นเด็กล้างจานที่โรงแรม Raffles Hotel ก่อนเลื่อนขึ้นเป็นผู้ช่วยเชฟก่อนลาออกไป ต่อมาได้เปิดร้านขายขนมปัง แต่เกิดวิกฤตการณ์การเงินในเอเชีย พ.ศ. 2540 ทำให้เกิดปัญหาด้านค่าใช้จ่าย จึงต้องปิดร้านไปพร้อมกับหนี้สินประมาณ 10,000,000 บาท ด้วยความเครียด วิลเมนต์จึงเกือบตัดสินใจกระทำอัตวินิบาตกรรมด้วยการเดินลงทะเล แต่มีผู้ชายสูงอายุเตือนสติเขาไว้ 

## เส้นทางอาชีพ
วิลเมนต์กลับมาทำงานที่โรงแรม Raffles Hotel สาขาในประเทศกัมพูชา และต่อมาได้เข้าทำงานในร้านอาหารที่เปิดสาขาในประเทศไทย จากนั้นได้ก่อตั้งสถาบันไทยแลนด์ คิวลิแนรี อะคาเดมี (Thailand Culinary Academy) ขึ้นในปี พ.ศ. 2553 เพื่อส่งเสริมการพัฒนาวงการเชฟมืออาชีพในไทยในการแข่งขันระดับโลกและฝึกฝนเชฟไทยไปด้วย นอกจากนี้เขายังเคยเป็นหุ้นส่วนร้าน Coal Bistro แต่ปัจจุบันได้ขายหุ้นทั้งหมดของเขาแล้ว 

## ผลงาน
### รายการโทรทัศน์

### ร้านอาหาร
* COAL Bistro (ยกหุ้น)
* Bar Mee (ปิด)
### โฆษณา
* น้ำปลาเมกาเชฟ (พ.ศ.2568) 

## แหล่งอ้างอิง

หมวดหมู่:บุคคลที่เกิดในปี พ.ศ. 2514
หมวดหมู่:บุคคลที่ยังมีชีวิตอยู่
หมวดหมู่:เชฟชาวสิงคโปร์
หมวดหมู่:ชาวสิงคโปร์ในประเทศไทย
หมวดหมู่:นักโภชนาการ
ปมเสน่หา

**ปมเสน่หา** () เป็นละครโทรทัศน์ไทยนำแสดงโดย ธัญชนก กู๊ด  และวรินทร ปัญหกาญจน์ ออกอากาศทุกวันพุธและพฤหัสบดี เวลา 20:30 น. (เวลามาตรฐานไทย) ระหว่างวันที่ 6 เมษายน ถึง 25 พฤษภาคม พ.ศ. 2565 ทางช่อง 3 เอชดี

## นักแสดง
### นักแสดงหลัก
* ธัญชนก กู๊ด รับบท ปาริฉัตร (หลังศัลยกรรม)
** ปุญญ์ปรีดี คุ้มพร้อม รอดสวาสดิ์ รับบท ปาริฉัตร (ก่อนศัลยกรรม)
* วรินทร ปัญหกาญจน์ รับบท พายุ

### นักแสดงสมทบ
* จรณ โสรัตน์ รับบท ตฤณ
* พิชชาภา พันธุมจินดา รับบท พิมพ์ผกา
* ณัฐฐชาช์ บุญประชม รับบท พิมพ์อัปสร
* สรวงสุดา ลาวัณย์ประเสริฐ รับบท ผกา
* ฆนัท โรจนัย รับบท อัษฎา
* เอกพงศ์ จงเกษกรณ์ รับบท ดร.ศักดิ์สันต์
* นวินดา เบอร์ต๊อดตี รับบท สุพินดา
* อธิชนัน ศรีเสวก รับบท เฟิร์น
* ชนิดาภา พงศ์ศิลป์พิพัฒน์ รับบท ลิลลี่
* วริษฐ์ ทิพโกมุท รับบท พหูพจน์
* สุเมธ องอาจ รับบท พอพล
: พ่อของพายุ หัวโบราณ บังคับให้ลูกชายแต่งงานกับสิริยุพางค์ ลูกสาวของเสรี เพื่อนรัก
* ประกาศิต โบสุวรรณ รับบท เสรี
: พ่อของสิริยุพางค์ เพื่อนสนิทของพอพล
* ธนัญญา ศิรินิ่มนวลสกุล รับบท สิริยุพางค์
* ด.ญ.มาชิดา สุทธิกุลพานิช รับบท น้องดา
* ด.ญ.ชัญญาพัทธ์ อิทธิวิบูลย์ รับบท น้องนิ่ม

### นักแสดงรับเชิญ
* เฌอร์ลิษา เสรีวิบูรณ์กิจ รับบท ชบา
* สุพจน์ จันทร์เจริญ รับบท ปารณ
* ธนโชติ กุสุมรสนานันท์
## อ้างอิง

หมวดหมู่:ละครโทรทัศน์ภาษาไทย
หมวดหมู่:ละครโทรทัศน์ไทยในปี พ.ศ. 2565
หมวดหมู่:ละครโทรทัศน์ไทยในคริสต์ทศวรรษ 2020
หมวดหมู่:ละครโทรทัศน์ช่อง 3 เอชดี
หมวดหมู่:ละครโทรทัศน์แนวแก้แค้นไทย
หมวดหมู่:ละครโทรทัศน์แนวรักไทย
หมวดหมู่:ละครโทรทัศน์ที่สร้างจากนวนิยายไทย
ซานไฉถูฮุ่ย

***ซานไฉถูฮุ่ย*** () รวบรวมโดยหวาง ฉี (王圻) และบุตรชายหวาง ซืออี้ (王思義) เป็นสารานุกรม *[[เล่ย์ชู]]* (類書) ของจีน รวบรวมเสร็จเมื่อ ค.ศ. 1607 และตีพิมพ์เมื่อ ค.ศ. 1609 ในช่วงปลายยุคราชวงศ์หมิง  ประกอบด้วยภาพวาดเกี่ยวกับสามภพภูมิ ได้แก่ สวรรค์ โลก และมนุษย์ มีพระบรมสาทิสลักษณ์ของจักรพรรดิจีนทั้งในอดีตและร่วมสมัยกับช่วงเวลาที่รวบรวมจำนวนมาก

## ชื่อ
ชื่อของสารานุกรมได้รับการแปลเป็นชื่อภาษาอังกฤษหลากหลายรูปแบบ ได้แก่ "Illustrations of the Three Powers", "Collected Illustrations of the Three Realms", "Pictorial Compendium of the Three Powers" และชื่ออื่น ๆ ส่วนในชื่อดั้งเดิม คำว่า "ซานไฉ" (三才) หมายถึงสามภพภูมิคือ "สวรรค์ โลก และมนุษย์" และคำว่า "ถูฮุ่ย" (圖會) มีความหมายว่า "รวมภาพวาด"

## เนื้อหา
สารานุกรมเล่มนี้จัดแบ่งเป็น 106 บทใน 14 หมวดหมู่ (ดาราศาสตร์, ภูมิศาสตร์, ชีวประวัติ, ประวัติศาสตร์, ชีววิทยา และอื่น ๆ) โดยมีเนื้อหาและภาพวาดประกอบบทความ สำเนาของสารานุกรมเล่มนี้ยังคงมีการตีพิมพ์ในประเทศจีน

แม้ว่ามีบทความบางส่วนที่มีเนื้อหาไม่ถูกต้องหรือมีลักษณะเป็นตำนาน (เช่นบทความเกี่ยวกับแมงดาและนกกระเรียน แต่สารานุกรมเล่มนี้ก็ยังโดดเด่นในบรรดา "สารานุกรมประจำวัน" (日用類書, *รื่อย่งเล่ย์ชู*) ทั่วไปในยุคนั้น เนื่องจากบทความอื่น ๆ มีความถูกต้องแม่นยำ (เช่น ภาพวาดเสื้อผ้าของชาวญี่ปุ่น ชาวเกาหลี และชาวเวียดนามที่วาดอย่างถูกต้อง และแผนที่โลกชานไห่-ยฺหวีตี้เฉฺวียนถู (山海輿地全圖) ที่วาดอย่างถูกต้องมาก)

## ดูเพิ่ม
*ซ่ง อิงซิง
**[[วากันซันไซซูเอะ]]* - สารานุกรมญี่ปุ่นที่ได้รับแรงบันดาลใจจาก *ซานไฉถูฮุ่ย* ของจีน

## อ้างอิง

## แหล่งข้อมูลอื่น

* http://www.ncl.edu.tw/rarebook/oldcol.htm 
* https://web.archive.org/web/20050316001242/http://www.lib.ntu.edu.tw/dbs/dbs/ref/BOOKchin.htm
* https://archive.today/20031217211032/http://www.xhlib.net/xinshu02.htm (World Maps in the Ming Dynasty from the Shanghai Xuhui District Library)
* http://www.ihp.sinica.edu.tw/~ihpcamp/pdf/92year/wang-cheng-hua-2.pdf  - Wang, Cheng-hua. &nbsp;, pp.&nbsp;8–9.
* http://horseshoecrab.sinica.edu.tw/15th.htm 
* https://web.archive.org/web/20051128075412/http://www.fhk.gov.tw/fhkbook/hist/hist.asp-sq_no=45.htm
* http://www.rice.edu//fondren/erc/projects/jingban/  (A map from the Chinese encyclopedia)

หมวดหมู่:วรรณกรรมราชวงศ์หมิง
หมวดหมู่:สารานุกรมจีน
หมวดหมู่:เล่ย์ชู
หมวดหมู่:หนังสือปี พ.ศ. 2152
หมวดหมู่:สารานุกรมในคริสต์ศตวรรษที่ 17
คั่วคั่ว เทียมู่เอ๋อร์

**คั่วคั่ว เทียมู่เอ๋อร์** (มองโกเลีย: ᠬᠥᠬᠡᠲᠡᠮᠦᠷ, Köketemür, хҩхтҩмѩр; ถึงแก่กรรม 17 กันยายน ค.ศ. 1375) ชื่อจีน **หวัง เป๋าเป่า** () เป็นขุนพลคนสำคัญของราชวงศ์หยวน

## ประวัติ
เขาเกิดที่มณฑลเหอหนาน สายเลือดฝ่ายพ่อของเขามีต้นกำเนิดในเอเชียกลาง อาจมีเชื้อสายชาวมองโกลเผ่าบายัด แม่ของเขามีเชื้อสายเผ่าไนมานและเป็นน้องสาวของฉาฮ่าน เทียมู่เอ๋อร์ คั่วคั่ว เทียมู่เอ๋อร์ได้รับการเลี้ยงดูโดยฉาฮ่าน เทียมู่เอ๋อร์ ผู้เป็นลุงซึ่งเป็นขุนศึกชาวมองโกลที่ต่อสู้กับกบฏโพกผ้าแดง เมื่อลุงของเขาเสียชีวิตในสงครามที่มณฑลซานตงในปี ค.ศ. 1362 เขาได้สืบทอดตำแหน่งและกองพลต่อจากฉาฮ่าน เทียมู่เอ๋อร์ และไม่นานก็ได้แสดงความสามารถทางการทหารในการต่อสู้กับกลุ่มกบฏโพกผ้าแดงในมณฑลซานตง

เขาทำให้ความขัดแย้งกับเป่ยหลัว เทียมู่เอ๋อร์ ขุนศึกแห่งเมืองต้าถงรุนแรงขึ้น และเดินทางเข้าสู่ไท่หยวนเพื่อเผชิญหน้ากับเขา เขาสนับสนุนอาโยชริดาร์ (ภายหลังคือจักรพรรดิหยวนเจาจง) องค์รัชทายาท ต่อต้านกลุ่มของทอกอนโทโมร์ ข่าน (จักรพรรดิหยวนฮุ่ยจง) พระบิดา ในข้อพิพาทที่ต้าตู ขณะที่เป่ยหลัว เทียมู่เอ๋อร์อยู่ฝ่ายต่อต้านรัชทายาท

ในปี ค.ศ. 1364 เป่ยหลัว เทียมู่เอ๋อร์เคลื่อนทัพจากต้าถงเข้าสู่ต้าตู และยึดอำนาจรัฐบาลกลางจากทอกอนโทโมร์ ข่าน เจ้าชายรัชทายาทอาโยชริดาร์เสด็จหนีไปยังไท่หยวนเพื่อขอความช่วยเหลือจากคั่วคั่ว เทียมู่เอ๋อร์

## อ้างอิง

หมวดหมู่:บุคคลที่เสียชีวิตในปี พ.ศ. 1918
หมวดหมู่:การเปลี่ยนผ่านจากหยวนสู่หมิง
ยูโดซัสแห่งคนิดอส

**ยูโดซัสแห่งคนิดอส** () เป็นนักดาราศาสตร์ นักคณิตศาสตร์ แพทย์ และผู้บัญญัติกฎหมายชาวกรีกโบราณ เขาเป็นนักเรียนของอาร์คีตัสและเพลโต ผลงานต้นฉบับของเขาสูญหายไปทั้งหมด แม้ว่าบางส่วนจะได้รับการเก็บรักษาไว้ใน *คำวิจารณ์ของ[[ฮิปปาร์โคส]]เกี่ยวกับปรากฏการณ์ของ[[อาราตัส]]และยูโดซัส* งานเขียนเรื่อง *[[สฟีริกส์]]* (Spherics) ของธีโอโดซิอุสแห่งไบทิเนีย อาจมีพื้นฐานมาจากผลงานของยูโดซัส

## อ้างอิง

หมวดหมู่:บุคคลที่เกิดในศตวรรษที่ 4 ก่อนคริสตกาล
หมวดหมู่:บุคคลที่เสียชีวิตในศตวรรษที่ 4 ก่อนคริสตกาล
หมวดหมู่:นักดาราศาสตร์ชาวกรีกโบราณ
อาร์คีตัส

**อาร์คีตัส** (; 435/410–360/350 ปีก่อนคริสตกาล) เป็นนักคณิตศาสตร์ นักทฤษฎีเพลง รัฐบุรุษ และผู้เชี่ยวชาญยุทธศาสตร์ชาวกรีกโบราณจากเมืองตารัส (ตาเรงตูง) ในอิตาลีใต้ เขาเป็นนักวิทยาศาสตร์และนักปรัชญาในสังกัดลัทธิพีทาโกเรียนและมีชื่อเสียงในฐานะผู้ก่อตั้งกลศาสตร์เชิงคณิตศาสตร์และเป็นเพื่อนกับเพลโต

ในฐานะที่สังกัดลัทธิพีทาโกเรียน อาร์คีตัสเชื่อว่าเลขคณิต (การคำนวณเชิงปฏิบัติ) เป็นพื้นฐานสำหรับการพิสูจน์ที่น่าเชื่อถือมากกว่าเรขาคณิต และได้พัฒนาข้อพิสูจน์ที่โด่งดังที่สุดสำหรับความเป็นอนันต์ของเอกภพในสมัยโบราณ

## อ้างอิง

หมวดหมู่:บุคคลที่เกิด 428 ปีก่อนคริสตกาล
หมวดหมู่:บุคคลที่เสียชีวิต 347 ปีก่อนคริสตกาล
หมวดหมู่:นักทฤษฎีดนตรีชาวกรีกโบราณ
การเพิ่มปริมาตรลูกบาศก์เป็นสองเท่า

[thumb|upright=1.3|ลูกบาศก์หนึ่งหน่วย (มีความยาวด้าน = 1) และลูกบาศก์ที่มีปริมาตรเป็นสองเท่า (มีความยาวด้าน = <math>\sqrt[3]{2}</math> ซึ่งมีค่าประมาณ 1.2599210498948732... )](https://th.wikipedia.org/wiki/%E0%B9%84%E0%B8%9F%E0%B8%A5%E0%B9%8C:01-W%C3%BCrfelverdoppelung-4.svg)

**การเพิ่มปริมาตรลูกบาศก์เป็นสองเท่า** หรือ**ปัญหาดีเลียน** () เป็นปัญหาทางเรขาคณิตในสมัยโบราณ ปัญหานี้กำหนดว่า เมื่อกำหนดขอบของลูกบาศก์ลูกหนึ่งแล้ว จะต้องสร้างขอบของลูกบาศก์ลูกที่สองซึ่งมีปริมาตรเป็นสองเท่าของลูกบาศก์ลูกแรก เช่นเดียวกับปัญหาที่เกี่ยวข้องอย่างการสร้างสี่เหลี่ยมจัตุรัสเท่าพื้นที่วงกลมและการแบ่งมุมออกเป็นสามส่วน ปัจจุบันทราบกันดีแล้วว่าการเพิ่มปริมาตรลูกบาศก์เป็นสองเท่าไม่สามารถทำได้โดยใช้เพียงวงเวียนและสันตรงเท่านั้น แต่แม้แต่ในสมัยโบราณก็มีการค้นพบวิธีแก้ปัญหาที่ใช้วิธีการอื่น ๆ แล้ว

ยูโตเซียสกล่าวว่า อาร์คีตัสเป็นคนแรกที่แก้ปัญหาการเพิ่มปริมาตรลูกบาศก์เป็นสองเท่า (หรือที่เรียกว่าปัญหาดีเลียน) ได้สำเร็จด้วยโครงสร้างทางเรขาคณิตที่แยบยล ปีแยร์ ว็องต์แซ็ล ได้พิสูจน์อย่างสมบูรณ์ว่าไม่มีวิธีที่จะแก้ปัญหาได้โดยใช้เพียงวงเวียนและสันตรงในปี ค.ศ. 1837

ในทางพีชคณิต การเพิ่มปริมาตรลูกบาศก์หนึ่งหน่วยเป็นสองเท่าต้องอาศัยการสร้างส่วนของเส้นตรงที่มีความยาว  โดยที่  หรือกล่าวอีกนัยหนึ่งคือ  ซึ่งก็คือ **รากที่สามของ 2** เหตุผลคือลูกบาศก์ที่มีความยาวด้านเป็น 1 จะมีปริมาตรเท่ากับ  และลูกบาศก์ที่มีปริมาตรเป็นสองเท่าของค่านี้ (ปริมาตรเท่ากับ 2) จะมีความยาวด้านเป็นรากที่สามของ 2 ดังนั้นความเป็นไปไม่ได้ที่จะเพิ่มปริมาตรลูกบาศก์เป็นสองเท่าจึงเทียบเท่ากับประพจน์ที่ว่า \sqrt[3]{2} ไม่เป็นจำนวนสร้างได้ ซึ่งเป็นผลมาจากข้อเท็จจริงที่ว่าพิกัดของจุดใหม่ที่สร้างด้วยวงเวียนและสันตรงเป็นรากของพหุนามเหนือฟีลด์ที่สร้างจากพิกัดของจุดก่อนหน้า ซึ่งมีดีกรีไม่เกินกำลังสอง นี่หมายความว่าดีกรีของภาคขยายฟีลด์ที่สร้างโดยจุดสร้างได้จะต้องเป็นกำลังของ 2 อย่างไรก็ตาม ภาคขยายฟีลด์ที่สร้างโดย \sqrt[3]{2} นั้น มีดีกรีเท่ากับ 3 ซึ่งไม่เป็นกำลังของ 2 ทำให้ \sqrt[3]{2} ไม่สามารถสร้างได้ด้วยวงเวียนและสันตรง

## อ้างอิง

หมวดหมู่:เรขาคณิตบนระนาบยุคลิด
เขตฆือซือ

thumb|เทือกเขาแคนดีเคน ในเขตฆือซือ
**เขตฆือซือ** () เป็นหนึ่งใน 66 เขตของประเทศอาเซอร์ไบจาน ตั้งอยู่ทางตะวันออกของประเทศ เป็นส่วนหนึ่งของเขตเศรษฐกิจอับเชรอน-ฆือซือ เขตนี้ติดกับเขตซิยาซาน ชาบราน คูบา ชามาคี โกบุสตัน และอับเชรอน เมืองหลวงและเมืองที่ใหญ่ที่สุดคือ ฆือซือ ในปี ค.ศ.2020 เขตนี้มีประชากร 17,100 คน ทำให้เป็นเขตที่มีประชากรน้อยที่สุดในประเทศ

## นิรุกติศาสตร์
มีอคติเกี่ยวกับรากศัพท์ของคำว่า "Xızı" ซึ่งก่อนหน้านี้ใช้แทนหมู่บ้านเล็กๆ ผู้เชี่ยวชาญหลายคนสันนิษฐานว่าชื่อนี้มาจากจักรวรรดิซาเซเนียน ในช่วงต้นยุคกลาง (ศตวรรษที่ 3-4) ชนเผ่าอิหร่านอพยพมาบริเวณนี้เพื่อเผยแพร่ศาสนาโซโรอัสเตอร์  ซึ่งเป็นศาสนาประจำจักรวรรดิ ไปยังดินแดนทางตอนเหนือของจักรวรรดิ เพื่อต่อต้านศาสนาคริสต์ และปกป้องพรมแดนทางเหนือจากชนเผ่าฮัน, พีช และฆาซาร์ กระบวนการนี้ยิ่งแข็งแกร่งขึ้นหลังจากที่ตระกูลชีร์วานชาห์พ่ายแพ้ต่อตระกูลซาฟาวิด ชนเผ่าที่ย้ายมาที่นี่ส่วนใหญ่มาจากฆูซีสถาน ชื่อนี้ค่อยๆ เปลี่ยนเป็นชื่อฆือซือในยุคปัจจุบัน

ตามอีกฉบับหนึ่ง คำว่า "ฆือซือ" มาจากคำว่า "ฆาซาร์" จากประวัติศาสตร์เป็นที่ทราบกันดีว่าชาวฆาซาร์ ครอบครองดินแดนในทะเลแคสเปียน, ทะเลดำ และทะเลบอลติก มาหลายศตวรรษ ดังที่อิบน์ ฟัดลัน นัประวัติศาสตร์ชาวอาหรับในศตวรรษที่ 8 เขียนไว้ว่า ชาวฆาซาร์ ที่พูดภาษาเติร์กส่วนมุสลิมมีผู้นำเป็นผู้แทนคนหนึ่งของชนเผ่า ชนเผ่านี้อาศัยอยู่ในภาคเหนือของอาเซอร์ไบจานในศตวรรษที่ 2 ก่อนคริสตกาล ตามอีกฉบับหนึ่ง คำว่า "ฆือซ์" ในภาษาเติร์ก ซึ่งหมายถึงรวดเร็ว, ฉับไว และเร่งรีบ 

## ประชากร
ตามข้อมูลของคณะกรรมการสถิติของรัฐ ณ ปี 2018 ประชากรของเขตมีจำนวน 16,800 คน ซึ่งเพิ่มขึ้น 3,600 คน (ประมาณ 27 เปอร์เซ็นต์) จาก 13,200 คนในปี 2000  ของประชากรทั้งหมด 8,300 คนเป็นผู้ชายและ 8,500 คนเป็นผู้หญิง  มากกว่า 25.5 เปอร์เซ็นต์ของประชากร (ประมาณ 4,300 คน) ประกอบด้วยคนหนุ่มสาวและวัยรุ่นอายุ 14–29 ปี 

## อ้างอิง

หมวดหมู่:เขตของประเทศอาเซอร์ไบจาน
หมวดหมู่:หน้าที่มีการแปลที่ยังไม่ได้ตรวจทาน
การสร้างสี่เหลี่ยมจัตุรัสเท่าพื้นที่วงกลม

[thumb| การสร้างสี่เหลี่ยมจัตุรัสเท่าพื้นที่วงกลม: พื้นที่ของสี่เหลี่ยมจัตุรัสนี้และวงกลมนี้มีค่าเท่ากับ  ในปี ค.ศ. 1882 ได้มีการพิสูจน์ว่ารูปทรงนี้ไม่สามารถสร้างขึ้นได้ภายในจำนวนขั้นตอนที่จำกัดโดยใช้[วงเวียนและสันตรงในอุดมคติ]]

**การสร้างสี่เหลี่ยมจัตุรัสเท่าพื้นที่วงกลม** () เป็นปัญหาในทางเรขาคณิตที่ถูกเสนอครั้งแรกในคณิตศาสตร์กรีก มันคือความท้าทายในการสร้างสี่เหลี่ยมจัตุรัสที่มีพื้นที่เท่ากับวงกลมที่กำหนดให้ด้วยวงเวียนและสันตรงในจำนวนขั้นตอนที่จำกัด ความยากของปัญหานี้ได้นำมาซึ่งคำถามที่ว่าสัจพจน์ที่กำหนดของเรขาคณิตแบบยุคลิดที่เกี่ยวข้องกับการมีอยู่ของเส้นตรงและวงกลมนั้นหมายถึงการมีอยู่ของสี่เหลี่ยมจัตุรัสเช่นนี้หรือไม่

ในปี 1882 ได้มีการพิสูจน์ปัญหานี้แล้วว่าเป็นไปไม่ได้ ซึ่งเป็นผลสืบเนื่องมาจากทฤษฎีบทลินเดอมันน์–ไวเออร์ชตราสที่พิสูจน์ว่าค่าพาย (\pi) เป็นจำนวนอดิศัย นั่นหมายความว่า \pi ไม่ได้เป็นรากของพหุนามใด ๆ ที่มีสัมประสิทธิ์เป็นจำนวนตรรกยะ เป็นที่ทราบกันมานานหลายทศวรรษแล้วว่าการสร้างดังกล่าวจะเป็นไปไม่ได้หาก \pi เป็นจำนวนอดิศัย แต่ข้อเท็จจริงนั้นยังไม่ได้รับการพิสูจน์จนกระทั่งปี ค.ศ. 1882 ถึงกระนั้น วิธีการสร้างโดยประมาณที่มีความแม่นยำในระดับที่ไม่สมบูรณ์ แต่สามารถกำหนดได้นั้นก็มีอยู่จริง และมีการค้นพบวิธีการสร้างในลักษณะนี้แล้วหลายวิธี

แม้จะมีการพิสูจน์แล้วว่าเป็นไปไม่ได้ แต่ความพยายามในการสร้างสี่เหลี่ยมจัตุรัสให้เท่าพื้นที่วงกลมก็ยังคงเป็นเรื่องปกติที่พบได้ในกลุ่มผู้หลงผิดทางคณิตศาสตร์ ในภาษาอังกฤษ สำนวน "squaring the circle" บางครั้งถูกใช้เป็นคำเปรียบเทียบสำหรับการพยายามทำสิ่งที่เป็นไปไม่ได้ คำว่า *การประมาณพื้นที่ของวงกลม* (quadrature of the circle) บางครั้งถูกใช้เป็นคำพ้องความหมายของการสร้างสี่เหลี่ยมจัตุรัสเท่าพื้นที่วงกลม นอกจากนี้ คำดังกล่าวยังอาจหมายถึงวิธีการคำนวณโดยประมาณหรือวิธีเชิงตัวเลขสำหรับการหาพื้นที่ของวงกลมได้ด้วย โดยทั่วไป คำว่าการประมาณพื้นที่ หรือการสร้างจัตุรัสพื้นที่เท่า อาจนำไปใช้กับรูปทรงระนาบอื่น ๆ ได้ด้วยเช่นกัน

## อ้างอิง

หมวดหมู่:เรขาคณิตบนระนาบยุคลิด
คณิตศาสตร์เทียม

[thumb|right|[การสร้างสี่เหลี่ยมจัตุรัสเท่าพื้นที่วงกลม: พื้นที่ของสี่เหลี่ยมจัตุรัสนี้และวงกลมนี้ต่างก็เท่ากับ  นับตั้งแต่ปี ค.ศ. 1882 เป็นที่ทราบกันว่าไม่สามารถสร้างรูปนี้ได้ในจำนวนขั้นตอนที่จำกัด โดยใช้เพียงวงเวียนและสันตรงในอุดมคติ อย่างไรก็ตาม "บทพิสูจน์" สำหรับการสร้างดังกล่าวก็ยังคงถูกตีพิมพ์ออกมาแม้กระทั่ง 50 ปีต่อมา]]

**คณิตศาสตร์เทียม** () หรือ **ความเชื่อนอกรีตทางคณิตศาสตร์** () คือกิจกรรมที่ดูคล้ายคลึงกับคณิตศาสตร์ แต่ไม่ได้ยึดมั่นในกรอบของความแม่นยำของแนวปฏิบัติทางคณิตศาสตร์ที่เป็นรูปนัย ขอบเขตทั่วไปของคณิตศาสตร์เทียมมักจะเป็นการกล่าวอ้างถึงการแก้ปัญหาที่ได้รับการพิสูจน์แล้วว่าไม่สามารถแก้ไขได้ หรือเป็นที่ยอมรับโดยผู้เชี่ยวชาญว่าเป็นปัญหาที่ยากมาก รวมถึงความพยายามที่จะประยุกต์ใช้คณิตศาสตร์กับพื้นที่ที่ไม่สามารถวัดปริมาณได้ บุคคลที่มีส่วนร่วมในคณิตศาสตร์เทียมจะถูกเรียกว่า **นักคณิตศาสตร์เทียม** (pseudomathematician หรือ pseudomath) คณิตศาสตร์เทียมมีสิ่งที่เทียบเท่ากันในสาขาวิทยาศาสตร์อื่น ๆ และอาจคาบเกี่ยวกันกับหัวข้ออื่น ๆ ที่ถูกจัดว่าเป็นวิทยาศาสตร์เทียม

คณิตศาสตร์เทียมมักจะประกอบด้วยความเข้าใจผิดทางคณิตศาสตร์ ซึ่งการดำเนินการเหล่านั้นผูกโยงอยู่กับองค์ประกอบของการหลอกลวงมากกว่าความพยายามที่จริงใจแต่ไม่ประสบความสำเร็จในการแก้ไขปัญหา การหมกมุ่นในคณิตศาสตร์เทียมมากเกินไป อาจส่งผลให้ผู้ปฏิบัติถูกตีตราว่าเป็นพวกนอกรีต (crank) เนื่องจาก คณิตศาสตร์เทียมมีพื้นฐานมาจากหลักการที่ไม่เป็นคณิตศาสตร์ จึงไม่เกี่ยวข้องกับความพยายามที่เข้าใจผิดในการสร้างบทพิสูจน์ที่เป็นของจริง อันที่จริงแล้ว ความผิดพลาดเช่นนั้นเป็นเรื่องปกติในอาชีพการงานของนักคณิตศาสตร์สมัครเล่น ซึ่งบางคนในจำนวนนี้ก็สามารถสร้างผลงานที่โดดเด่นและเป็นที่ยอมรับได้ในที่สุด

หัวข้อเกี่ยวกับความเชื่อนอกรีตทางคณิตศาสตร์ได้รับการศึกษาอย่างกว้างขวางโดยนักคณิตศาสตร์ชื่อ อันเดอร์วูด ดัดลีย์ ซึ่งได้เขียนผลงานที่เป็นที่นิยมหลายเล่มเกี่ยวกับพวกนักคณิตศาสตร์นอกรีตและแนวคิดของพวกเขา

## อ้างอิง

หมวดหมู่:วิทยาศาสตร์เทียม
หมวดหมู่:ปรัชญาของคณิตศาสตร์
ฟุตบอลเอเชียเยาวชนหญิงอายุไม่เกิน 17 ปี 2026

การแข่งขัน **ฟุตบอลเอเชียเยาวชนหญิงอายุไม่เกิน 17 ปี 2026** เป็นการแข่งขันฟุตบอลเอเชียเยาวชนหญิงอายุไม่เกิน 16 ปี ครั้งที่ 10 เป็นการแข่งขันฟุตบอลชิงแชมป์เยาวชนระดับนานาชาติที่จัดขึ้นโดยสมาพันธ์ฟุตบอลเอเชีย (เอเอฟซี) สำหรับทีมชาติหญิงชุดอายุไม่เกิน 16 ปี ของทวีปเอเชีย. ทัวร์นาเมนต์จัดขึ้นที่ประเทศจีนในระหว่างวันที่ 30 เมษายน–17 พฤษภาคม พ.ศ. 2569. เป็นครั้งแรก, โดยมีทั้งหมดสิบสองทีมเข้าร่วมแข่งขันในทัวร์นาเมนต์นี้ และจะไม่มีเพลย์ออฟชิงอันดับสาม.

4 ทีมอันดับแรกของการแข่งขันจะได้ผ่านเข้ารอบสำหรับ ฟุตบอลโลกหญิงรุ่นอายุไม่เกิน 17 ปี 2026 ใน โมร็อกโก ในฐานะตัวแทนเอเอฟซี. เกาหลีเหนือ คือแชมป์เก่า.

## รอบคัดเลือก

### ทีมที่ผ่านเข้ารอบ

## สนามแข่งขัน
ทัวร์นาเมนต์นี้จะจัดขึ้นใน ซูโจว.

## การจับสลาก
การจับสลากจะจัดขึ้นในวันที่ 12 กุมภาพันธ์ ค.ศ. 2026 ที่ เอเอฟซี เฮาส์ ใน กัวลาลัมเปอร์, ประเทศมาเลเซีย. 12 ทีมจะถูกจับสลากแบ่งเป็น 3 กลุ่ม กลุ่มละ 4 ทีม. ทีมต่างๆ จะถูกจัดอันดับตามระบบคะแนนที่ได้มาจากอันดับสุดท้ายจากสามครั้งก่อนหน้านี้, โดยเจ้าภาพ จีน จะถูกจัดให้อยู่ในอันดับ เอ1 โดยอัตโนมัติในการจับสลาก.

## รอบแบ่งกลุ่ม
สองทีมอันดับแรกของแต่ละกลุ่มและสองทีมอันดับสามที่ดีที่สุดจะได้ผ่านเข้าสู่รอบก่อนรองชนะเลิศ

เวลาทั้งหมดคือเวลาท้องถิ่น, CST (UTC+8)

### กลุ่ม เอ

### กลุ่ม บี

### กลุ่ม ซี

### ตารางคะแนนของทีมอันดับสามที่ดีที่สุด

## อ้างอิง

## แหล่งข้อมูลอื่น
*AFC U17 Women's Asian Cup at the-AFC.com


2026
ฟุตบอหญิงอายุไม่เกิน 17 ปี
ระบบรูปนัย

**ระบบรูปนัย** () หรือ **ระบบนิรนัย** () คือโครงสร้างนามธรรมและการทำให้เป็นรูปนัยของระบบสัจพจน์ซึ่งใช้สำหรับการอนุมานทฤษฎีบทจากสัจพจน์โดยใช้กฎการอนุมาน

ในปี ค.ศ. 1921 ดาวิท ฮิลเบิร์ท ได้เสนอให้ใช้ระบบรูปนัยเป็นรากฐานของความรู้ในวิชาคณิตศาสตร์ อย่างไรก็ตาม ในปี ค.ศ. 1931 ควร์ท เกอเดิล ได้พิสูจน์ว่า ระบบรูปนัยใด ๆ ที่มีความสอดคล้องกันและมีพลังอำนาจมากพอที่จะแสดงเลขคณิตพื้นฐานได้ ไม่สามารถพิสูจน์ความบริบูรณ์ของตัวเองได้ สิ่งนี้ได้แสดงให้เห็นอย่างเป็นผลว่าโครงการของฮิลเบิร์ตนั้นเป็นไปไม่ได้ตามที่ได้ระบุไว้

คำว่า *รูปนัยนิยม* (formalism) บางครั้งเป็นคำที่มีความหมายใกล้เคียงกับคำว่า *ระบบรูปนัย* แต่ก็ยังหมายถึงรูปแบบการเขียนสัญกรณ์ที่กำหนดไว้ เช่น สัญกรณ์บรา-เค็ทของพอล ดิแรก

## อ้างอิง

หมวดหมู่:อภิตรรกศาสตร์
หมวดหมู่:ภาษารูปนัย
ฟุตบอลเอเชียเยาวชนหญิงอายุไม่เกิน 17 ปี 2026 รอบคัดเลือก

การแข่งขัน **ฟุตบอลเอเชียเยาวชนหญิงอายุไม่เกิน 17 ปี 2026 รอบคัดเลือก** เป็นการแข่งขันฟุตบอลหญิงชุดอายุไม่เกิน 17 ปี ซึ่งจะตัดสินหาทีมที่เข้าร่วมของ ฟุตบอลเอเชียเยาวชนหญิงอายุไม่เกิน 17 ปี 2026, ที่จะจัดขึ้นในประเทศจีน.

## การจับสลาก
จาก 47 ชาติสมาชิก สมาพันธ์ฟุตบอลแห่งเอเชีย (เอเอฟซี), มีทีมทั้งหมด 27 ทีมเข้าร่วมการแข่งขัน. ทีมทั้งสี่ทีม รวมถึง จีน ที่ผ่านเข้ารอบ ฟุตบอลโลกหญิงอายุต่ำกว่า 17 ปี 2025 จะได้ผ่านเข้าสู่รอบชิงชนะเลิศโดยอัตโนมัติ

การจับสลากสำหรับรอบคัดเลือกได้จัดขึ้นเมื่อวันที่ 7 สิงหาคม พ.ศ. 2568 (ค.ศ. 2025) ที่กรุง กัวลาลัมเปอร์, ประเทศมาเลเซีย ณ เวลา 14:00 เวลาท้องถิ่น (UTC+8).

27 ทีมถูกจัดแบ่งเป็น 3 กลุ่ม กลุ่มละ 4 ทีม และอีก 5 กลุ่ม กลุ่มละ 3 ทีม, โดยทีมจะถูกจัดอันดับตามระบบคะแนนที่ได้มาจากอันดับสุดท้ายในสามครั้งก่อนหน้านี้ (อันดับโดยรวมแสดงในวงเล็บ). ข้อจำกัดเพิ่มเติมยังถูกนำมาใช้ด้วย, โดยมี 8 ทีมเป็นเจ้าภาพรอบคัดเลือก โดยจะจับสลากแบ่งกลุ่มแยกกัน.

;หมายเหตุ
*ทีมที่อยู่ใน **ตัวหนา** ผ่านเข้าสู่รอบสุดท้าย.
***(H)**: เจ้าภาพที่มีกลุ่มรอบคัดเลือก.
***(W)**: ถอนตัวหลังจากการจับสลาก.

;ไม่ได้เข้าร่วม

*
*
*
*
*
*
*
*
*
*
*
*
*
*
*
*

## กลุ่ม
### กลุ่ม เอ
*แมตช์ทั้งหมดจะจัดขึ้นใน ประเทศทาจิกิสถาน.
*เวลาที่ระบุไว้คือ UTC+5.


----

----

### กลุ่ม บี
*แมตช์ทั้งหมดจะจัดขึ้นใน ประเทศซาอุดีอาระเบีย.
*เวลาที่ระบุไว้คือ UTC+3.


----

----

### กลุ่ม ซี
*แมตช์ทั้งหมดจะจัดขึ้นใน ย่างกุ้ง, ประเทศเมียนมา.
*เวลาที่ระบุไว้คือ UTC+6:30.


----

----

### กลุ่ม ดี
*แมตช์ทั้งหมดจะจัดขึ้นใน ประเทศเวียดนาม.
*เวลาที่ระบุไว้คือ UTC+7.


----

----

### กลุ่ม อี
*แมตช์ทั้งหมดจะจัดขึ้นใน ประเทศสิงคโปร์.
*เวลที่ระบุไว้คือ UTC+8.


----

----

### กลุ่ม เอฟ
*แมตช์ทั้งหมดจะจัดขึ้นใน ประเทศไทย.
*เวลาที่ระบุไว้คือ UTC+7.


----

----

### กลุ่ม จี
*แมตช์ทั้งหมดจะจัดขึ้นใน ประเทศคีร์กีซสถาน.
*เวลาที่ระบุไว้คือ UTC+6.


----

----

### กลุ่ม เอช
*แมตช์ทั้งหมดจะจัดขึ้นใน ประเทศจอร์แดน.
*เวลาที่ระบุไว้คือ UTC+3.


----

----

## ทีมที่ผ่านเข้ารอบ
ทีมด้านล่างนี้เข้ารอบสำหรับ ฟุตบอลเอเชียเยาวชนหญิงอายุไม่เกิน 17 ปี 2026.

## ดูเพิ่ม
* เอเชียนคัพหญิง 2026 รอบคัดเลือก
* ฟุตบอลหญิงเอเชียนคัพ 2026 รอบคัดเลือก
* ฟุตบอลเอเชียเยาวชนหญิงอายุไม่เกิน 17 ปี 2026 รอบคัดเลือก
* ฟุตบอลเอเชียเยาวชนหญิงอายุไม่เกิน 23 ปี 2026 รอบคัดเลือก

## หมายเหตุ

## อ้างอิง

หมวดหมู่:การแข่งขันฟุตบอลหญิงนานาชาติในทวีปเอเชียในปี พ.ศ. 2568
อนุวัธ วงศ์วรรณ

**อนุวัธ วงศ์วรรณ**  เป็นนักการเมืองชาวไทย ปัจจุบันดำรงตำแหน่งนายกองค์การบริหารส่วนจังหวัดแพร่ อดีตสมาชิกสภาผู้แทนราษฎรจังหวัดแพร่

## ประวัติ
อนุวัธ เกิดเมื่อ พ.ศ. 2496 ที่อำเภอร้องกวาง จังหวัดแพร่ เป็นบุตรคนที่สองของนายณรงค์ วงศ์วรรณ กับนางอุไร วงศ์วรรณ ด้านครอบครัวสมรสกับสิรินทร์นุช วงศ์วรรณ (สกุลเดิม: มุตตามระ) มีบุตร 3 คน มีพี่ชายคือ อนุสรณ์ วงศ์วรรณ

สำเร็จการศึกษาระดับประถมศึกษา จากโรงเรียนมงฟอร์ตวิทยาลัย ระดับมัธยมศึกษาตอนต้น จากวิทยาลัยบางแสน ระดับมัธยมศึกษาตอนปลาย จากโรงเรียนบดินทร์เดชา ระดับปริญญาตรี คณะวิทยาศาสตร์ สาขาวิศวกรรมเกษตร จากมหาวิทยาลัยเวอร์มอนต์ สหรัฐอเมริกา และปริญญาดุษฎีบัณฑิตกิตติมศักดิ์ สาขาวิชานวัตกรรมการจัดการชุมชน จากมหาวิทยาลัยแม่โจ้

## งานการเมือง
อนุวัธ เป็นทายาทนักการเมืองของจังหวัดแพร่ ได้รับเลือกตั้งเป็นสมาชิกสภาผู้แทนราษฎรจังหวัดแพร่ ในการเลือกตั้งปี พ.ศ. 2548 ในสังกัดพรรคไทยรักไทย เอาชนะศิริวรรณ ปราศจากศัตรู จากพรรคประชาธิปัตย์

ในการเลือกตั้งนายกองค์การบริหารส่วนจังหวัดในประเทศไทย พ.ศ. 2550 ได้รับเลือกตั้งเป็นนายกองค์การบริหารส่วนจังหวัดแพร่ แทนชาญชัย ศิลปอวยชัย และได้รับติดต่อ 4 สมัย

### สมาชิกสภาผู้แทนราษฎร
อนุวัธ วงศ์วรรณ ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 จังหวัดแพร่ สังกัดพรรคไทยรักไทย

### นายกองค์การบริหารส่วนจังหวัด
อนุวัธ วงศ์วรรณ ได้รับการเลือกตั้งเป็นนายกองค์การบริหารส่วนจังหวัดมาแล้ว 4 สมัย คือ

# การเลือกตั้งนายกองค์การบริหารส่วนจังหวัดในประเทศไทย พ.ศ. 2550 จังหวัดแพร่ 
# การเลือกตั้งนายกองค์การบริหารส่วนจังหวัดในประเทศไทย พ.ศ. 2554 จังหวัดแพร่
# การเลือกตั้งนายกองค์การบริหารส่วนจังหวัดในประเทศไทย พ.ศ. 2563 จังหวัดแพร่
# การเลือกตั้งนายกองค์การบริหารส่วนจังหวัดในประเทศไทย พ.ศ. 2568 จังหวัดแพร่

## เครื่องราชอิสริยาภรณ์

## อ้างอิง

หมวดหมู่:บุคคลจากอำเภอร้องกวาง
หมวดหมู่:บุคคลจากจังหวัดแพร่
หมวดหมู่:ผู้มีเชื้อสายเจ้านายฝ่ายเหนือ
หมวดหมู่:วงศ์วรญาติ
หมวดหมู่:สกุลวงศ์วรรณ
หมวดหมู่:นักการเมืองจากจังหวัดแพร่
หมวดหมู่:สมาชิกสภาผู้แทนราษฎรจังหวัดแพร่
หมวดหมู่:นายกองค์การบริหารส่วนจังหวัดของประเทศไทย
หมวดหมู่:นักการเมืองพรรคไทยรักไทย
หมวดหมู่:นักการเมืองพรรคพลังประชาชน (พ.ศ. 2541)
หมวดหมู่:นักการเมืองพรรคเพื่อไทย
หมวดหมู่:บุคคลจากโรงเรียนมงฟอร์ตวิทยาลัย
หมวดหมู่:บุคคลจากโรงเรียนบดินทร์เดชา
หมวดหมู่:บุคคลจากโรงเรียนสาธิต "พิบูลบำเพ็ญ" มหาวิทยาลัยบูรพา
หมวดหมู่:ผู้ได้รับเครื่องราชอิสริยาภรณ์ ป.ม.
หมวดหมู่:ผู้ได้รับเครื่องราชอิสริยาภรณ์ ท.ช.
การพิสูจน์เชิงรูปนัย

ในตรรกศาสตร์และคณิตศาสตร์ **การพิสูจน์เชิงรูปนัย** () หรือ **การอนุพัทธ์** () คือลำดับจำกัดของประโยค (ซึ่งเรียกว่า สูตรที่จัดดีแล้ว เมื่อเกี่ยวข้องกับภาษารูปนัย โดยที่แต่ละประโยคนั้นเป็นสัจพจน์ ข้อสมมุติ หรือผลพวงจากประโยคที่อยู่ก่อนหน้าในลำดับนั้น ตามหลักการของกฎการอนุมาน ซึ่งแตกต่างจากการให้เหตุผลด้วยภาษาธรรมชาติตรงที่ว่าการพิสูจน์เชิงรูปนัยนั้นเคร่งครัด ไม่กำกวม และสามารถตรวจสอบได้ด้วยกลไก หากเซตของข้อสมมุติว่างเปล่า (ไม่มีข้อสมมุติเลย) ประโยคสุดท้ายในการพิสูจน์เชิงรูปนัยนั้นจะเรียกว่าทฤษฎีบทของระบบรูปนัย แนวคิดเรื่องทฤษฎีบทโดยทั่วไปนั้นมีประสิทธิผล แต่ก็อาจไม่มีวิธีการใดที่เราสามารถหาข้อพิสูจน์ของประโยคที่กำหนดให้ได้อย่างน่าเชื่อถือ หรือตัดสินว่าไม่มีข้อพิสูจน์อยู่เลยได้ แนวคิดของการพิสูจน์แบบฟิตช์ ซีเควนต์แคลคูลัส และการอนุพัทธ์ตามธรรมชาติเป็นการวางนัยทั่วไปของแนวคิดเรื่องการพิสูจน์

ทฤษฎีบทนั้นเป็นผลสืบเนื่องทางวากยสัมพันธ์ของสูตรที่จัดดีแล้วทั้งหมดที่อยู่ก่อนหน้าในข้อพิสูจน์นั้น สำหรับสูตรที่จัดดีแล้วที่จะนับเป็นส่วนหนึ่งของข้อพิสูจน์ได้นั้น สูตรดังกล่าวจะต้องเป็นผลลัพธ์ของการประยุกต์ใช้กฎของเครื่องมือสำหรับการอนุมาน (ของระบบเชิงรูปนัยใด ๆ) ในสูตรที่จัดดีแล้วที่อยู่ก่อนหน้าในลำดับของข้อพิสูจน์นั้น

การพิสูจน์เชิงรูปนัยมักจะถูกสร้างขึ้นด้วยความช่วยเหลือจากคอมพิวเตอร์ในการพิสูจน์ทฤษฎีบทเชิงโต้ตอบ (เช่น ผ่านการใช้โปรแกรมตรวจสอบข้อพิสูจน์และโปรแกรมพิสูจน์ทฤษฎีบทอัตโนมัติ) ที่สำคัญคือ ข้อพิสูจน์เหล่านี้สามารถตรวจสอบได้โดยอัตโนมัติด้วยคอมพิวเตอร์เช่นกัน การตรวจสอบข้อพิสูจน์เชิงรูปนัยนั้นมักจะง่าย ในขณะที่ปัญหาในการหาข้อพิสูจน์ (การพิสูจน์ทฤษฎีบทด้วยคอมพิวเตอร์) มักจะยากเกินกว่าที่คอมพิวเตอร์จะคำนวณไหวและ/หรือสามารถตัดสินใจได้เพียงบางส่วนเท่านั้น ทั้งนี้ขึ้นอยู่กับระบบรูปนัยที่ใช้

## อ้างอิง

หมวดหมู่:ภาษารูปนัย
ศาสนาในประเทศสวีเดน

ตลอดหลายปีที่ผ่านมา **ศาสนาในประเทศสวีเดน**เริ่มหลากหลายมากขึ้น โดยศาสนาคริสต์เคยเป็นศาสนาของประชากรสวีเดนเกือบทั้งหมดตั้งแต่คริสต์ศตวรรษที่ 12 จนถึงต้นคริสต์ศตวรรษที่ 20 แต่กลับลดลงอย่างรวดเร็วในช่วงปลายคริสต์ศตวรรษที่ 20 และต้นคริสต์ศตวรรษที่ 21

ศาสนาคริสต์เข้ามายังสวีเดนเร็วสุดตั้งแต่คริสต์ศตวรรษที่ 9 ส่วนใหญ่เป็นผลมาจากการขยายตัวทางการค้า กลุ่มศาสนานอร์ดิกโบราณถูกแทนที่อย่างช้า ๆ  ในคริสต์ศตวรรษที่ 12 ศาสนาคริสต์กลายเป็นศาสนาประจำชาติ และอัครสังฆมณฑลอุปซอลาได้รับการสถาปนาเป็นคริสตจักรประจำชาติแห่งแรก ชาวสวีเดนที่นับถือศาสนาคริสต์อยู่ในนิกายโรมันคาทอลิกจนกระทั่ง ค.ศ. 1527 เมื่อคริสตจักรแห่งรัฐสวีเดนได้รับการสถาปนาเป็นคริสตจักรโปรเตสแตนต์อิงตามหลักคำสอนลูเทอแรน หลังการปฏิรูปศาสนาฝ่ายโปรเตสแตนต์โดยมาร์ติน ลูเทอร์ที่เปลี่ยนยุโรปแถบเจอร์แมนิกส่วนใหญ่ คริสตจักรแห่งสวีเดนแบบลูเทอแรนได้รับการสถาปนาและยังคงเป็นศาสนาประจำชาติของรัฐคริสเตียนจนกระทั่งขึ้นคริสต์ศตวรรษที่ 21

ในช่วงไม่กี่ปีที่ผ่านมา ภูมิทัศน์ทางศาสนาของสวีเดนมีความหลากหลายมากขึ้น โดยใน ค.ศ. 2021 ชาวคริสต์คิดเป็นประมาณร้อยละ 59.6 (ซึ่งร้อยละ 53.2 นับถือคริสตจักรแห่งสวีเดน) ของประชากรทั้งหมด และมีจำนวนผู้ที่นับถือศาสนาอื่น (2.5%) และผู้ที่ไม่ได้นับถือศาสนา (37.9%) เพิ่มมากขึ้น คริสตจักรแห่งสวีเดนแบบลูเทอแรน ซึ่งเคยเป็นศาสนาประจำชาติจนกระทั่ง ค.ศ. 2000 เป็นนิกายศาสนาคริสต์ที่มีผู้นับถือมากที่สุด แต่กำลังเผชิญกับจำนวนผู้นับถือที่ลดลงอย่างต่อเนื่อง ศาสนาคริสต์นิกายอื่น ๆ ที่มีผู้นับถือน้อยได้แก่ Free church โรมันคาทอลิก และอีสเทิร์นออร์ทอดอกซ์ ศาสนาอิสลามเป็นศาสนาไม่ใช่คริสต์ที่มีจำนวนผู้นับถือมากที่สุด รองลงมาคือพุทธ ยูดาห์ และฮินดู ชาวยิวเป็นหนึ่งใน 5 ชนกลุ่มน้อยในชาติอย่างเป็นทางการของสวีเดน โดยมีภาษายิดดิชเป็นหนึ่งในภาษาชนกลุ่มน้อยที่ได้รับการรับรองอย่างเป็นทางการ

## อ้างอิง

## แหล่งข้อมูลอื่น

*
อินเทอร์เน็ตโรดทริป

**อินเทอร์เน็ตโรดทริป** () เป็นการทดลองทางสังคมที่ผู้เล่นจะต้องมีการร่วมกันควบคุมรถเสมือนจริง ซึ่งจะมีการโหวตว่าจะเลือกไปในทิศทางใดหรือจะบีบแตรและเปลี่ยนวิทยุ แนวคิดนี้ถูกพัฒนาขึ้นโดยนีล อการ์วาลและได้เปิดตัวเมื่อวันที่ 6 พฤษภาคม ค.ศ. 2025 บนเว็บไซต์ของเขาที่ชื่อ นีล.ฟัน

## ภาพรวม
การทดลองนี้ได้รับแรงบันดาลใจจาก ทวิตช์เล่น''โปเกมอน'' และ r/place โดยนำเสนอรถยนต์เสมือนจริงที่มีการนำทางผ่านกูเกิล สตรีตวิวซึ่งสามารถมีส่วนร่วมได้โดยการโหวตว่าจะไปทิศทางใดต่อไปภายใน 3 ถึง 10 วินาทีต่อรอบ แต่ยังสามารถโหวตให้มีการบีบแตรผ่านการโต้ตอบกับพวงมาลัยหรือจะมีการเปลี่ยนวิทยุภายในตัว ซึ่งมีการดึงข้อมูลที่ถ่ายทอดสดอยู่ในอินเทอร์เน็ตที่อยู่รอบบริเวณตำแหน่งปัจจุบัน โดยรถยนต์เคลื่อนที่ด้วยความเร็วประมาณ 3 ไมล์ต่อชั่วโมง (4.8 กิโลเมตรต่อชั่วโมง) ตำแหน่งที่รถวิ่งจะถูกติดตามและทำเครื่องหมายด้วยเส้นสีแดงบนแผนที่ขนาดเล็กที่มุมล่างซ้าย

การทดลองได้เริ่มต้นขึ้นในวันที่ 6 พฤษภาคม ค.ศ. 2025 โดยเริ่มต้นที่เมืองบอสตัน, รัฐแมสซาชูเซตส์ ต่อมาได้มีการเปิดตัวเซิร์ฟเวอร์ในดิสคอร์ดสำหรับการทดลอง โดยช่องทางหนึ่งถูกถ่ายทอดบนเว็บไซต์ ผู้เข้าร่วมจึงเริ่มสื่อสารกับผู้อื่นเกี่ยวกับสถานที่ที่จะเดินทางไป โดยมีความเห็นโดยทั่วไปว่าควรเดินทางไปยังประเทศแคนาดา ผ่านชายแดนแคนาดา-สหรัฐอเมริกา ซึ่งเป็นเป้าหมายที่จะบรรลุผลในภายหลัง เนื่องจากข้อจำกัดของกูเกิล สตรีตวิว ผู้เล่นจึงถูกจำกัดให้อยู่ในพื้นที่บางส่วนของทวีปอเมริกาเหนือรวมถึงรัฐอะแลสกา และภูมิภาคอื่นอีกเล็กน้อยเนื่องจากมีช่องว่างในการครอบคลุม เอ็ดวิน อีแวนส์-เธิร์ลเวลล์ จาก*[[Rock Paper Shotgun|ร็อค เปเปอร์ ช็อตกัน]]* ได้แสดงความคิดเห็นเกี่ยวกับการถกเถียงที่เกิดขึ้นภายในชุมชน โดยเชื่อว่าการสนทนาอาจ "กลายเป็นขยะติดไฟในบางช่วง"

การทดลองนี้ได้รับความสนใจอย่างมากจากสถานีวิทยุที่ดำเนินการโดยนักศึกษาทั้งสองแห่งโดยมีชื่อว่า ดับเบิลยูเอ็มยูเอ ในเมืองแอมเฮิร์สต์, รัฐแมสซาชูเซตส์ และดับเบิลยูบีโออาร์ ใน เมืองบรันสวิก, รัฐเมน ขณะที่ผู้เข้าร่วมได้ผ่านพื้นที่ออกอากาศของตน ผู้เล่นคนหนึ่งได้โทรเข้ามาที่สถานีวิทยุดับเบิลยูเอ็มยูเอ เพื่อแบ่งปันโครงการนี้กับเหล่าดีเจ โดยหนึ่งในนั้นได้แสดงความเห็นไว้ว่า "นี่มันเจ๋งจัง"  ดับเบิลยูบีโออาร์ ได้ออกมาประกาศและมีส่วนร่วมในการทดลองนี้โดยอนุญาตให้ผู้เข้าร่วมมีการคัดเลือกเพลง  ผู้จัดการวิทยุ เมสัน ดอเฮอร์ตี้ รายงานว่าจำนวนผู้ฟังทางดิจิทัลของสถานีได้เพิ่มขึ้น 100 เท่า ทำให้เกิดการเปลี่ยนแปลงเพื่อเพิ่มความจุของเซิร์ฟเวอร์ นอกจากนี้ยังได้รับการตอบรับจากสถานีวิทยุอื่นๆ รวมถึงสถานีวิทยุหลายแห่งจาก ซีเอฟอีพี-เอฟเอ็ม ซึ่งตั้งอยู่ใน อีสเทิร์นแพสเสจ, รัฐโนวาสโกเชีย

## อ้างอิง
ติรานาส์ร็อก

**ติรานาส์ร็อก** () เป็นโครงการอาคารสูงในติรานา ประเทศแอลเบเนีย ผลงานออกแบบโดย MVRDV มีความสูง 89 เมตร 26 ชั้น ประกอบด้วยพื้นที่ร้านค้า ที่อยู่อาศัย และสำนักงาน อาคารนี้ออกแบบเลียนรูปประติมากรรมครึ่งตัวบนของสเกินเดอร์เบก บุคคลสำคัญในประวัติศาสตร์ยุคกลางของแอลเบเนีย

เดิมทีที่ตั้งของอาคารนี้เป็นวิลลาขนาดสูงสองชั้นซึ่งรื้อถอนในปี 2018 ถึง 2020 ส่วนหนึ่งของโครงการปรับปรุงพื้นที่ระหว่างติรานาอินเตอร์เนชันนอลโฮเต็ล กับ พิพิธภัณฑ์อิสมาอิล กาดาเร

## อ้างอิง

หมวดหมู่:สิ่งก่อสร้างในติรานา